qundao/data-zh-poetry huggingface dataset:
二郎神慢
作者：袁于令
朝代：明
体裁：曲

生上：心惊颤。见冷浸碧湖一片。是泪影莹莹摇梦眼。披衣起。忙寻笔砚。只怕遗忘肠断句。辜负了满庭秋怨。精神倦。挥毫无力。素纸乍开还捲。
二郎神换头
作者：袁于令
朝代：明
体裁：曲

做开笺介：花笺钟王妙楷。晶晶可羡。羡杀你素指轻盈能写怨。记西楼按板。至今馀韵潺湲。怎奈关山忆梦远。想花容依稀对面咳。那得他此时就立在面前也。。漫俄延。但愿得扑琅生立向灯前。
五供养
作者：袁于令
朝代：明
体裁：曲

生：骚坛伎俩。游戏馀功。正业无妨。披函或倦读。洒翰漫成章。寻声问响。逗不破花魔月障。敬佩庭前训。感难忘。自今不去理宫商。
五般宜
作者：袁于令
朝代：明
体裁：曲

他为你终朝消瘦悲沈腰。他为你诗书废镇日饮药。他又早带病上星轺。旦：又到那里去了。老旦：他父亲徵起山东巡抚。连夜起程。请医人包必济。赴任调理旦：病体怎劳动得。。千里万里。感伤多少。冲寒破晓。穿山渡岛。你是个病怯怯书生。怕风霜憔悴了。
五韵美
作者：袁于令
朝代：明
体裁：曲

怕伊家伤怀抱。几番待语还住了旦：有甚言语。不妨就说。。恁欲言不语费寻讨。莫不把别头娶好。你待将咱嘲笑。老旦又笑介：不是旦：怎么说。。好教我心如刺。体似烧。纵是您做负义王魁。怎奈我桂英拜祷老旦。
人月圆
作者：袁于令
朝代：明
体裁：曲

可信是阳焰空花浑无用。赶利驱名如蜂拥。河桥日夜相迎送。看来往舟车逐浪蓬。真堪叹风尘古道。老尽英雄。
会河阳
作者：袁于令
朝代：明
体裁：曲

旦：纵是他差我不罢休。也须当面讨回头。岂甘送入机关。便忘那筹。决不嫁禽和兽。丑掩旦口介：噤声莫把他嘲诟。耐心莫与他厮斗向净介。
佛赚
作者：袁于令
朝代：明
体裁：曲

杂和尚上：西方尽是慈悲佛。那管人间了宿缘。四大部州皆欲界。几曾搬得在西天。南无佛。南无慈悲观世音菩萨。和尚要钱都念佛。面觔豆腐口中啜。谁知背地啖荤腥。后园煨狗松柴罯。味淡又将葱酒泼。张口横吞风捲雪。原来此物最兴阳。好从床上传衣钵。传衣钵。种善根。师父教他开便门。徒弟见说心怖畏。便叫那救命灵山大世尊。师父说今生苦趣须尝过。免教重做妇人身。南无摩诃萨萨摩诃。
催拍
作者：袁于令
朝代：明
体裁：曲

受君恩身为绣衣。羡吾儿复抡大魁。不觉春生满室。只道明光策罢。衣锦荣归。谁想孤踪浪荡天涯。寻思起一喜一悲。悬悬望杳难期。
出队子
作者：袁于令
朝代：明
体裁：曲

方怀夙怒。早见于家一老奴。做看介：这个老儿不见你随于相公。末：小人是老爷身边的。小净：阿呀。我说像位大叔。为什么来末：老爷差小人密请相公。。家爷专等相公过。小净：可晓得为什么说话末：想是怕大相公閒耍。不在会上做文字。故请相公面问。说道带了会簿来。。欲看前宵文会簿。小净：前日你相公赴会。几时出门的。末：说是七篇会。侵早出门的。小净：恰又来。你每相公么直至眼乌了步来。抹得一篇。不知可曾订入簿中。不是我当会。文簿也不在我处。低头自笑介：对出机关。指末介使乎使乎。
出队滴溜子
作者：袁于令
朝代：明
体裁：曲

琴书装载。锁却西楼向水涯。清风催我片帆开小净上：〔滴溜子〕。是谁轻装潇洒。有些识认他。心中自揣老旦作遇小净介：呀。。才离门庭。故人正来。
划锹令
作者：袁于令
朝代：明
体裁：曲

君家意气冲牛斗。腰间宝剑走龙虬。要离佽飞流。何期邂逅。合：欣然报雠。非因利诱。此德此恩。天高地厚小生。
划锹令
作者：袁于令
朝代：明
体裁：曲

平生素有拿云手。何难斩取越王头。一言乍相投。随抽匕首。
前腔后
作者：袁于令
朝代：明
体裁：曲

一叶扁舟。载酒话离衷。杂叫住末船相见介末：行已远。感芳卿特来相送。
前腔后
作者：袁于令
朝代：明
体裁：曲

行行车马长途倦。投宿店征夫聚喧。
前腔换头
作者：袁于令
朝代：明
体裁：曲

二娘面许做夫妇。犹如久旱逢甘雨。唤些僧道荐亡夫爷成了事呵。赛登科中举。
前腔换头
作者：袁于令
朝代：明
体裁：曲

使馆鸡声。惊听征夫尽起程。一路风枝萤焰。露草蛩声。看东方天未明。过树似人行。来云如岫横。谩忆着儿曹多病。路途愁闷增。虽有报君诚。能无念子情。合：心怀耿耿。岂为着利名奔竞。利名奔竞下生小净丑上。
前腔换头
作者：袁于令
朝代：明
体裁：曲

外悲介：惊闻小儿病。不由人汗满缨。若是丧明膺痛。一旦搯掌流红。怎奈桑榆景。小净：且自宽休泪零。漫扶持听天命。
前腔换头
作者：袁于令
朝代：明
体裁：曲

怎奈萧条孤影。西风恨未平这远烟抹翠。一似轻眉。秋水泓然。争如媚眼。〔柳摇金〕。羞对晚烟青。怕见秋波莹。行行且暂停你看马行一步。又远他一步了。。即渐远芳卿。可怜各送入无媒径。斜日系乡情。浮云指去程。小净合：且开怀对景。直恁的索然无兴。索然无兴。
前腔换头
作者：袁于令
朝代：明
体裁：曲

明莹。不知是月为秋明。秋因月媚。关山摇漾水光中。咦。是那里吹笛。老旦：何处来一派笛声低横末：夜拥吴姬歌皓月。朝乘蜀马逐骄旸。人生聚散。有何定准。。虚哄。今夜芳尊。明朝瘦马。可怜佳景已难共。
前腔换头
作者：袁于令
朝代：明
体裁：曲

游子那堪多病。迎医事远征。车马载愁行。回瞻故苑。烟林隔万层。想念西楼娇倩。生死相期。一朝打散如浪萍。几句楚江情。分明唱渭城。小净合：君须三省。这病体耐些心性。耐些心性下。
前腔换头
作者：袁于令
朝代：明
体裁：曲

犹恐咸阳路迥。做黑貂裘敝。当年苏子悲痛。镜点霜华。还待做半枕邯郸痴梦。老旦：你是贾董。策献天人。榜开龙虎。曲江春宴马蹄红合前末。
前腔换头
作者：袁于令
朝代：明
体裁：曲

老旦：聒噪。是谁家三两青衣。促戴翠云翘。旦：那知我粉冷絮尘。脂冻桃花。不理旧时笙箫。老旦：妹子你这等洗脂谢粉。定有个心上人在那里。不妨与我说知。旦：咳。没有。袖出谱介：只有做这锦帆乐府的于解元。未识其面。先慕其才。是真正情种。尚不知容貌若何。邂逅何日。老旦：佳人才子。原是天生的配偶。只是王嫱远聘。虞姬嫁迟。姻缘事非偶然也。旦：在我也忒不偶然了些。老旦：休焦。纵如当日虞姬。只是花星迟照。旦：倘终身不得其人。便怎么处。叹介怕无成还被东风嘲笑。
前腔换头
作者：袁于令
朝代：明
体裁：曲

良宵。万里素波摇。更一片红云缭绕。秦楼仙倩。翩翩待骖青鸟。新欢旧好向今宵。合卺齐倾倒。羡佳人宝髻珠璎。喜才郎绣衣乌帽。
包子令
作者：袁于令
朝代：明
体裁：曲

众口一辞将我證。将我證。如何消受上司刑。上司刑。小净：除非使得钱财应。那时方免众人争。净作恨介这场肮脏诉谁明。
包子令
作者：袁于令
朝代：明
体裁：曲

逼死佳人一条命。一条命。微官受贿漫容情。漫容情。地方不肯图侥倖。上司府县动公呈。把尸骸藏好待天明净对小净介。
北六么令
作者：袁于令
朝代：明
体裁：曲

我我为人时须为彻。斩草时定除根。非是咱每弄假成真。祇怜他才子佳人。断雨残云。这衷肠恰胜似那孝子忠臣。咱遇池同便抱不平。轻操白刃。又不冀小惠私恩。只索把五湖烟水遨游尽。那时节歌倾郢里。那时节啸倒苏门。
北天下乐
作者：袁于令
朝代：明
体裁：曲

俺本是击筑吹箫江南任侠流。腰横着吴也么钩。吴钩射斗牛。蓦忽地展半筹。便教那书生遂好逑。旦：君家祇从旅店遇着于郎。还是旧交。小生：俺与于郎非旧游。旦：可认得池同那贼小生：前夜若见他。就要动手杀却。又迟了抢你之事。所以不曾去看他。竟抱了您走。。与池同也没甚雠。只待与有心人。一朝完配偶。
北寄生草
作者：袁于令
朝代：明
体裁：曲

俺有个私宅第可喜的是地最幽。恰称的九华仙驭权迤逗。尽有驱奴使婢每环前后。且喜是重门朱户无人叩。一任他门前蜂蝶遍寻求。只索护幽香莫被东风漏。
北折桂令
作者：袁于令
朝代：明
体裁：曲

怪相逢款待疏节。懒应迟言。没甚帮贴。向丑介：一向素徽身子安否。丑：也没有什么不好。生：倩伊行问我佳人。向他殷勤寄语。快请相接。丑：有客在里面。不得工夫迎接。小生：素徽是极爱我的。曾把终身许我。怎么不出来一见。丑：我家素徽。从不曾认得你。那里说起。笑介：想是醉话了小生：嗳哟。那日扶病而出。你也在那里。怎么生巴巴变卦了。咳。。把婚姻霎时赖者。反道我夜深时醉语痴邪。丑：夜深了。请回罢。正是花源误入渔郎棹。星渚何劳使客槎闭门下小生：呀。径自闭门进去了。。看你径锁门撅。将人不睬而别。待打断铜环。踹破双靴。
北收江南
作者：袁于令
朝代：明
体裁：曲

小生：呀。佩环行恰逐彩云斜。绮罗香好被晚风揭。指净介：这个是素徽。我便撞死在他身上。也说不得了。赶上扭住净：素徽。你为何负义忘恩。净：呸呸呸。这是怎么说。小净：咄咄咄。这是什么人。我那里认得你小生：呀。作怪。分明是他。如何近身来变了奇丑妇人。毫釐不像。。与西楼相会那娇怯。全不似半些。全不似半些。净：我便是穆素徽。还有什么素徽。人也不认得的。众：这个人是盲鳅。只管乱撞。小生好教我浑身是口费分说。
北新水令
作者：袁于令
朝代：明
体裁：曲

秋高气爽雁行斜。暗风吹乱蛩悲咽这般寂静。想必夜深了。。平康人静悄呀。路途直恁曲折。。深巷路纡折。内作群犬吠介：犬吠不迭。犬吠不迭做看介：呀。。旧游地是这家也做叩门介。
北油葫芦
作者：袁于令
朝代：明
体裁：曲

则听得往事从头逐一剖。赤紧的把死生盟你便能自守。俺也不是偷香窃玉也待逞风流。则是俺移花换柳。与您谐婚媾。魆把那轻鸿女一样妆成就。那勇士便便携之在月下走。池同的把假货去求。谁道是佳人反在咱每手。活铮铮个于郎您待见否。
北沽美酒带太平令
作者：袁于令
朝代：明
体裁：曲

待将咱死誓决。只道是素徽也原来是估客村姬。呸。。错认了村姬遭嫚亵莫不是素徽形容已改。风流体态。不可得了。咦。。是分明看者。早知是变了枯瘪若这个就是他。我也还要问个明白。不道被狠奴打散了。呀。霎时人都不见。一派都是大水。怎么处。〔太平令〕。才转眼云容山叠。见浩渺水光天接。旧西楼迢迢难越。还怕向怒涛沈灭我呵。。一霎的听些见些。是河翻海决呀。。吓得人魂飞魄绝。
北混江龙
作者：袁于令
朝代：明
体裁：曲

我爱你花娇玉秀。兀的是发拖云。更和那眼凝秋。只指望洛神佩解。与那汉女环留。旦：嗳哟。这是那里说起。小生：我与你弄玉同登乘凤台。太真齐凭望仙楼。镇日的呈妙舞。引清讴。击方响。按箜篌。浮桂液。爇兰油。餐白鹄。脯红虬。真个是溶溶深院四季混寒暄。更和这层层步障句日的无昏昼。早趁此鹊桥鸾驭。成就此燕侣和那莺俦。
北清江引
作者：袁于令
朝代：明
体裁：曲

猛抬头看来一会呆。这是那里。丑：是老爷的衙署。相公的书馆。生：怎地刀鎗密密。丑：呀。这是笔架上的笔。生：前面都是城池么丑笑介：在那里。。这是庭下荒台榭。生：火起了。丑：这是炉烟袅幔风。生：鬼来了。丑：这是树影摇窗月生：咳。。我的真素徽此时何处也。
北点绛唇
作者：袁于令
朝代：明
体裁：曲

小生上：论兵法黄石深筹。誇剑术白猿高手。小可的施机彀。恰便是谈笑功收。谩道那掇月移宫。推云出岫。
北煞尾
作者：袁于令
朝代：明
体裁：曲

甫能彀送将穆氏帝京游。又寻叔夜江南走。可这千里马儿不容气吼。紫丝缰何尝轻放手。忽剌剌一似顺风舟。只成就这凤鸾俦。有一头早不见一头。赤泼泼侠肠痒处难拴纽。思量起也着甚由。又不为热汤儿半口。又不为切己的功名儿驰骤。为他们害相思两下里担忧。好似把红绡妓与千牛。
北那叱令
作者：袁于令
朝代：明
体裁：曲

晓风和。岸草柔。午云深。岭树幽。喜听啼莺如唤友。游蜂的似觅俦。旦：京师还有许多路。小生：神京的在望处浮。使佳人屡送眸。俺便将离恨天补的才完。相思地缩的不就。不由人的鞭策频抽。
北金盏儿
作者：袁于令
朝代：明
体裁：曲

历间关赤碌碌早已到皇州。凤城中阛阓炊烟浮。小厮。你到挂号所在。看簿上登记于相公寓在何处。即到寓所去问。僮应介：待小的去问来。下小生：俺待把于郎的行共止。一一的忙寻究。旦：莫不场事完了。又去迷恋青楼。小生：休猜做南宫的试毕。又早去迷翠馆。醉青楼。
北雁儿落带德胜令
作者：袁于令
朝代：明
体裁：曲

俺则受狠虔婆面数说。又被那小妮子轻抛撇。莫不待分开咱连理枝。敢待要打散俺同心结。好教人盼杀画楼遮。内作乐介：听箫鼓政喧热。待得俺脚趔趄。心焦躁。看看待斗初横。月又斜。冤业。须待当面相决绝。痴呆。眼睁睁只索看定者。
千秋岁
作者：袁于令
朝代：明
体裁：曲

斗妖娆。皓月荧荧照。不禁地眉语目笑。追想当年。追想当年。谁料得这回于飞重效。乘鸾晚。登龙早。偷花拙。联枝巧。漫道姻缘少。但玄霜有杵。应到蓝桥。
千秋岁
作者：袁于令
朝代：明
体裁：曲

赋桃夭。调叶求凰操。虑只虑唾井相抛。生：梁鲍应惭。梁鲍应惭。可羡你似他少君德耀。三生石。曾留笑。百年景。同谐老。鱼水投欢好。旦：愧墙花路草。附玉依乔。
南侥侥令
作者：袁于令
朝代：明
体裁：曲

银河清影泻。珠斗澹明灭。夜漏沈沈天街静。醉拥着佳人閒步月。
南八声甘州
作者：袁于令
朝代：明
体裁：曲

经年困守。感君家侠气。妙策神筹。轻捐姬妾。交谊古今希觏奴家呵。。似笼鹰再逐霄汉。举辙鲋重从江海游。含羞。这生全恩德难酬。
南剑器令
作者：袁于令
朝代：明
体裁：曲

旧恨变新愁。吉与咎好难寻究。避雷霆又遭霹雳。疑介向前且问根由。
南园林好
作者：袁于令
朝代：明
体裁：曲

这书生胡言乱说。蓦忽地狎人爱妾。敢把我拳头轻惹。攒打小生介：请吃打。漫饶舌。请吃打。漫饶舌。
南安乐神犯
作者：袁于令
朝代：明
体裁：曲

姻缘已就。谁知来到。不获绸缪。伯劳飞燕早分头。浮萍浪梗难相凑。小生：他揭晓也不待了。旦：黄榜无情待。白骨有心求。此段恩何厚。行和止作么筹。教人堪恨转堪羞。彷徨处空泪流。一天欢庆反成愁。
南桂枝香
作者：袁于令
朝代：明
体裁：曲

夫君曾有。小生：姓甚名谁。旦：姓于名鹃字叔夜。小生：你既不他适。怎生随了池同旦：呀。。这是仇雠厮守他与鸨母计赚奴家。奴家生分。不与他成亲。恨不能即断其头。近闻于郎已死。自缢房中。又被丫鬟救转。。忽闻讣报传来。不得亲扶灵柩。小生：怎在寺中设建道场旦：是奴家与于郎。不能尽夫妇之情。安排灵座。痛哭一番。。烧些锭楮。烧些锭楮。小生：敢是完了心愿。便就一心随那池同到老旦怒介：咳。说那里话。功德一完。即便自尽了。。道场完后。别无迤逗。不意又被你劫取。我只道押衙昆崙之辈。尚与你接谈。不意又遇池同。既可随你。何不就随了他。如再相逼。君家佩剑。妾当以颔血溅之。小生：若肯从我。当以金屋贮卿。旦：谩胡诌。金屋非吾愿。泉台是所求。
南步步娇
作者：袁于令
朝代：明
体裁：曲

丑扮老鸨上：看取谁行敲门者。满地昏黄月。小生：开门。丑：来了做绊介：呀。。阶前鼓架斜。却不道树暗朱扉。绊了人跌。开门介：启户漫迎接。小生揖介丑那书生向我深深喏。
南江儿水
作者：袁于令
朝代：明
体裁：曲

小旦：绣户传娇语。儿郎枉叹嗟。小生：你姐姐敢可怜我于叔夜么。小旦摇手介：俺姐姐说从来不认得于叔夜。小生惊怒介：呀呀。我我则道妈妈怠慢我。原来你姐姐也不认我了。我为他一病几亡。坚志不娶。他便反面无情。死生之约安在哉。青楼薄倖。一至于此。快请他出来当面回我。死也死在他身上。小旦：那得工夫出来。小生：在里面则甚。小旦：在舞榭歌台薰兰麝。小生：出来片刻也罢。小旦：鸾笙象管难抛舍。小生：怎生发付我。小旦：尊驾不如归也。小生：倘等在此。几时出来。小旦：除是酒散筵撤。或者醉游明月。
南皂罗袍
作者：袁于令
朝代：明
体裁：曲

惭愧姻缘不辏。感君家藏贮翠馆朱楼。入海捞针费寻求。守株待兔空僝僽。崎岖古道。教伊浪游。繁华别院。与奴遣愁。恩深义重难消受。
南解三酲
作者：袁于令
朝代：明
体裁：曲

羡你具古洪机彀。更有那许俊雄遒。似昆崙磨勒难追究。还送我到皇州。一朝遂同千里游。片语平消万种愁。争驰骤。星奔电走。无暇回眸。
南醉扶归
作者：袁于令
朝代：明
体裁：曲

晓行暮止甘驰骤。穿山度岭奈娇柔。漫想当年话西楼。岂知今日多僝僽。恨不得立时相见诉离愁。怕见面都遗漏。
博头钱
作者：袁于令
朝代：明
体裁：曲

你好忒强横。你好不思省。三四更断送佳人命。何住所何姓名。众：姓池名同住南利二都十一图。有名使势公子。家赀百万丑：不要嚷。左右先与我打他二十。。未枷锁先用刑。痛加鞭楚快招称。小净：老父母这个刑法。且求慢些。再口审他一审。净：我挟了爱妾穆素徽。在寺中修忏。蜂拥不知姓名多人。各执挺刃。霹入法堂。打灭灯火。抢去素徽。连忙追赶。不知这个妇人。为着什么。自家情急。竟赴水而死。与我毫不相干。丑：唗。还说没相干。只你情急二字。显见威逼。罪何所逃。小净：希垂听。且容情。他乃尊就是已故池相公。净：先君台鼎。身为监生。有妾穆氏。被贼抢行。丑：你自寻妾。怎地威逼无辜。寻妾之说是支吾的话。净：那知追得这娇倩。他投水命捐倾。
博头钱
作者：袁于令
朝代：明
体裁：曲

显见真人命。休把舌头硬。你喝令动手何名姓。净向小净介：还望你作證明小净：老父母。。这桩事情实轻。众：这个秀才。是买出来的呢。丑：难道半天突下这尸灵。小净：还求用情。丑低：我三年官债。今番要清。小净：方才口审的几句。是成不得的。丑：审单略换。毫无罪名。净：小厮取些银子过来。众：许多。净：五百两。丑：少。小净：便是七百。净：那得许多。丑：还少。小净：便足了数罢。净：难道一千。便罢。送送送。众做送银介丑笑介：满盘都是细丝锭指净介：造化遇我。。还亏我做官清。
卜算子
作者：袁于令
朝代：明
体裁：曲

丑鸨母上：花月春江胜。独我离乡井。旦上：拆散双鸾两处鸣。展转嗟薄命。
双劝酒
作者：袁于令
朝代：明
体裁：曲

小净方巾便服上：心术恁颇。幸灾乐祸。口舌又苛。喜谈人过。一味面前柔懦。霎时易起风波。
双劝酒
作者：袁于令
朝代：明
体裁：曲

老旦上：谁行怒诃。为些什么。见小净介：原来赵相公。小净：这本歌谱。是那个看的老旦：于叔夜相公校正的。。是他亲笔校讹。改易些个。小净向老旦介：这么校正。他晓得什么低头自语介：咦。纵是他长于音律。也不合在这里出我的丑。可恨可恨。那谱快将扯破。做扯碎介这一腔愤恨难磨。
双声叠韵
作者：袁于令
朝代：明
体裁：曲

外：从今后。从今后敢知痛苦。丑：弄得我屁眼疼得紧。外：凡百事。凡百事要来报取。报知吾当饶汝。若还不报时。鞭笞受楚。仔细堤防相公起居。
双声子
作者：袁于令
朝代：明
体裁：曲

众：今宵集。今宵集。众欢笑。独忧忆。生：疲倦极。疲倦极。厌杯酒。思床席。众：好夜色。好夜色。转可惜。转可惜。把歌情舞意。未许狼籍。
古轮台
作者：袁于令
朝代：明
体裁：曲

醉流霞。浅斟低唱按红牙。纤纤素指轻轻下。歌翻子夜。琯弄昭华。一派馀音虚架。赤凤堪乘。彩云欲化。今宵清梦绕天涯。风情潇洒。都付他流水浮花。美人绿鬓。英雄白发。同归狼籍。想起泪如麻。须酩酊。莫教月落漫嗟呀。
吴小四
作者：袁于令
朝代：明
体裁：曲

丑便帽轻衣笑上：酒中糟。赌内淘。昏昏暮又朝。因甚年来生意少。大老官人都变了。苦推磨閒絮叨。
吴小四
作者：袁于令
朝代：明
体裁：曲

净便帽鲜衣白须上：老帮嫖。手段高。招牌惯弄脬。莫笑区区知契少。士夫官员尽见招。谁不识强梦桥。
吴小四
作者：袁于令
朝代：明
体裁：曲

小净扮村妓上：态妖娆。打扮乔。行来颈骨摇。两片嘴唇阔又趬。眼大眉粗面又凹。只落得弯话骚。
咒
作者：袁于令
朝代：明
体裁：曲

肚中空虚。口内诬言。丁零当郎。哩嗹啰嗹。夜间习惯。屁眼向天。禳星告斗。请将关仙。谢了荤士。要银一钱。领碗羹饭。极少三分。铺灯一地。油米满前。出空罄子。斋供来填。荤腥谢将。只管流涎。困虫来到。木鱼打穿。科仪不熟。咒水无传。祈晴祷雨。准要一年。没人来请。厨灶少烟。法衣狗嚼。版巾油煎。毛竹笏板。蓪草雷圈。鼓钹当尽。经忏不全。不如改业。性命常存。
啄木儿
作者：袁于令
朝代：明
体裁：曲

可惜那于叔夜国士才。祇为相思郁未解。怎把他肺腑调和。怎奈他心病难猜。欠些仲宣登楼债。要同尾生桥边待。抱恨红泉堪痛哉。
嘉庆子
作者：袁于令
朝代：明
体裁：曲

你情真至此真罕见。纵富贵功名未可牵。且把关山历遍。人快幸。反忧煎。人安乐。反迍邅。
四换头
作者：袁于令
朝代：明
体裁：曲

贼泼贱。没道理。在我跟前乔弄嘴。恶言语紧追。旦：饮恨含冤无好气。要奴相随。甘心做鬼。净：无计温存只苦打伊。旦：受刑不过。惟求速毙。须惹得傍人讲是非。净：苦我打官司。先已弄杀你。旦：我也要死。净：敢恁地拖刀弄剑。怕你差池。旦：欲言不语泪珠垂。速死待何疑于郎于郎。。西楼枉订死生期。
四边静
作者：袁于令
朝代：明
体裁：曲

生：恶奴胆大将咱嫚。十分肆泼悍。净：请问大相公。此时有何干。生：出言嘲讪。好把臀皮打烂净：恰才得过了。。领过这一杯。解裤请查看。
四边静
作者：袁于令
朝代：明
体裁：曲

老爷命我严防范。须听我规谏。生：一定要开门。胡言总无干。净：泥滑路烂。独行不惯。生：路上难走。不干你事净：好没正经。。不是去偷营。又不是逃难。
园林好
作者：袁于令
朝代：明
体裁：曲

生：星月淡鸡声曙窗。风雨暗灯花夜缸。五典三坟曾讲。只指望继书香。只指望继香书。
园林带侥侥
作者：袁于令
朝代：明
体裁：曲

这空函多应送差。等不来教他巫山梦遐。但是悄载扁舟钱塘去。只说向娘行亲眷家。
坠梧枝
作者：袁于令
朝代：明
体裁：曲

好似当年郗卫。笔势恁飘萧。老旦小净：小小花笺捲素涛生：看他点的板。不差半下。。荧荧锦字点红么。于鹃做一向词曲。只道世无识者。谁料素徽相爱。真同调矣。小净：我也是赞的。老旦：你唱么。小净唱不出诨介：〔梧桐花〕生：可幸新词中雅好。老旦：记歌娘子。顾曲周郎。合是一副。生：红红有意周郎少净：他梦想大名。已非一日了〔玉交枝〕。未相逢神先订交。生：待我袖此笺去。拍笺长叹介害相思多应这遭。
大影戏
作者：袁于令
朝代：明
体裁：曲

小净背介：语多相近。辨来渐真。向生介：是我使方便他感咱恩。送来礼物何须逊生：到说得冠冕。。你是个扎火囤癞皮光棍。小净：畜生狗亡八强盗贼乌龟。交绝不出恶声。你欺我是个秀才。只管乱骂么。我拉些朋友。打得你家片瓦无存。生：你这样彻底无赖小人。我与你斗什么口。小净：既是不屑斗口。为何前日抹坏我歌曲。生：只此一句。有今朝破口伤情。小净：咬断牙龈。誓不登门。
大影戏
作者：袁于令
朝代：明
体裁：曲

看你理穷词遁。故生怒嗔。小净：我不是你严亲。为何把我来寻趁。生：只问道是谁挑衅。谁赶他去。扎诈他断草除根。小净：是我说的。是我扎的。生：六十两。小净：既做仇人。怎赚金银。
大斋郎
作者：袁于令
朝代：明
体裁：曲

净盛服带家僮上：惯扛扎。少傝�。开谭父祖是科甲。草其腹而花其面。人人唤我蔡趷�。
大节高
作者：袁于令
朝代：明
体裁：曲

倾佳酿。盏内红生。小垆边拚醉醒。长歌一曲梁州令。风流性。诗酒情。花月兴。及时管领繁华境。声声漏鼓无多剩。此夜灯前快传觞。来朝霁雨浑难定。
大迓鼓
作者：袁于令
朝代：明
体裁：曲

清商绕画梁。一声一字。万种悠扬。高山流水相倾赏。欲乘秦凤共翱翔。又恐巫山还是梦乡。
大迓鼓
作者：袁于令
朝代：明
体裁：曲

生：汪汪泪数行。得暇就会的。旦：来时总会。此际堪伤。生：紧牵红袖难轻放。章台柳色系情长。何事花骢嘶得恁忙。
太平歌
作者：袁于令
朝代：明
体裁：曲

小净：他是青楼女与公子呵。。好似水和鱼。外怒介：是为妓女所迷。一发罢了。小净：有几部新歌留彼处外：有这等事。他要新歌动人。我每痴儿子。为其所役。先生。如何妙策教他断小净：没有什么策。。除非是差些使者逐他去。自悔介：呸。晚生差了。令郎与素徽非常契合。只管说他。万一知之。可不是切齿之仇了。外：政所以爱之也。这个不妨。小净：隔墙有耳慎防诸。外：这个不妨。小净：既如此。还有一言。逐之一说。不可缓矣。附耳低介斩草要除根。
好事近
作者：袁于令
朝代：明
体裁：曲

宝鼎麝兰烧。满座篆烟迷了。香深深处。惊看翠围珠绕。良时辏巧。画堂中绮宴安排早。孔雀屏组绣交蕤。鸳鸯帐曲琼双爪。
好姐姐
作者：袁于令
朝代：明
体裁：曲

见他父亲把舌尖轻簸。说他会文字却在娼家高卧。一入此言教他好奈何。非小可。漫使素徽遭场祸。父子生心家不和。
小桃红
作者：袁于令
朝代：明
体裁：曲

自从那日把家抛。早被彼妆圈套也。万丈深渊。坠了难捞。不住泪痕交。老旦：饮食宫室。也勾华侈了旦：咳。。一凭他昼寒食。夜元宵。老旦：桂浆浮兰膏照也。旦：谁是凤友鸾交。念罗敷不受使君挑。
小醉太平
作者：袁于令
朝代：明
体裁：曲

佳人我拒。今朝口许。众：许什么。净：做亲。众：什么缘故。就肯起来。净：当初一向念前夫。死却了嫁吾。
尾声
作者：袁于令
朝代：明
体裁：曲

他闻捷报应欢忭。想着我还须悲怨天那。我也不要功名。天若有好意。不如还我素徽罢。。怎教人两地悬悬。
尾声
作者：袁于令
朝代：明
体裁：曲

劝君须念前程远。恶姻缘休得挂牵。生谢你旅邸相逢赠至言。
尾声
作者：袁于令
朝代：明
体裁：曲

劝娘行只索权迤逗。事到其间不自由旦：呸。。除是日上西方才聚首。
尾声
作者：袁于令
朝代：明
体裁：曲

名姝韵士花间集。奈愁病偏将酒兴剋。须是放开郁积。
尾声
作者：袁于令
朝代：明
体裁：曲

君才调七步高。看取龙门远跳。生争换与我巫山梦一宵。
尾声
作者：袁于令
朝代：明
体裁：曲

外：从今休费閒思想。把慧剑扫空魔障。生一心攻有用文章。
尾声
作者：袁于令
朝代：明
体裁：曲

夫妻本是同林鸟。大限来各不相照。一旦东西南北了。
尾声
作者：袁于令
朝代：明
体裁：曲

感胥公恩情厚。始终成我凤鸾俦。遥望空中同顿首。
尾声
作者：袁于令
朝代：明
体裁：曲

梦中万一重相见。再向西楼续旧缘睡介做醒介：呀。几度要朦胧睡去。又几度惊跳觉了。。奈刚得朦胧还觉转。
尾声
作者：袁于令
朝代：明
体裁：曲

这段缘难厮称。巫云梦影未分明。惟有清光照泪横长叹介。
尾犯序
作者：袁于令
朝代：明
体裁：曲

何因复向利名奔。强赴选场。只为亲命。才展霜毫。又思量招魂。还省。纵教我鹏抟凤举。难消我莺愁燕恨。怎得你同沾恩宠。做汧国李夫人。
尾犯序
作者：袁于令
朝代：明
体裁：曲

军士拥如云。满院朱衣。灯炬辉映。派卷分房。喊呐声相闻。纷纭。抵多少郢曲自赏。抵多少齐竽滥混。还堪笑恹恹病鬼。重效美人颦。
尾犯序
作者：袁于令
朝代：明
体裁：曲

慵将笔砚亲。只待凝眸。一见修文。棘院重重。料难来芳魂。何忍。忍教我青云上骋。忍教你黄泉下等。你却做多情的鬼。我做了少情人。
尾犯序
作者：袁于令
朝代：明
体裁：曲

风檐防范紧。鼓又屡催。烛又将烬。倦眼迷�。夜深来偏昏。净：爷快缴卷。生：堪哂。那里是雕龙绣虎。却都是愁香怨粉勉强挥得一篇。呀。。还惊问。早被谁行圈点。却是我啼痕丑巡场指挥杂捧酒殽上。
山歌
作者：袁于令
朝代：明
体裁：曲

末扮梢水上：水面生涯最是难。不遇风来只好看。说甚么九日滩头坐。一日过九滩。
山渔灯
作者：袁于令
朝代：明
体裁：曲

定省荒疏儿之罪。外：前日报捷的说你不在京中。倒往下路去了。甚放不下末：令郎呵。。一赴春闱。旋到乡里。外：我又在任。归去何干末：老年伯在上。令郎向与穆素徽订盟。生死不忘。幸素徽砥志。死而复生。年兄误闻死讣。归寻消耗。。寻消耗又对彤墀。外：怎赶着廷试。末：有一个胥长公。赠以千里马。且云素徽我已贮之京中矣。外：怎么素徽也到京中去。生：堪怜素徽。烟花砥志成婚配。被池公子赚了回归他也误闻孩儿死信。在横塘荐度孩儿。谁想胥长公路抱不平。做下计策。弃轻鸿妾。换出素徽。送至京师。末：这也是一桩奇事。。谁知机缘甚奇。明月横塘逢义士。劫上凤车还帝畿。外：今素徽何在。生：已在河下。特请严命。敢遂夙盟末：小侄特来作伐。望即俞允。。三生会。况作伐有媒。生：怕娶而不告。却类钻窥外。
山麻楷换头
作者：袁于令
朝代：明
体裁：曲

说向你。休悲悼。这种相思。青史堪标。多娇。切莫自瘦损了娇容貌。旦：为何只管安慰我。但说于郎怎么样了。老旦：叹于郎似镜花难采。石燐难照。水月难捞。
川拨棹
作者：袁于令
朝代：明
体裁：曲

封函上半钳着小印章。展开时素纸凝光。展开时素纸凝光呀。又是诗词了。。又早是新诗几行。呀。冯太史是我同年。不好唐突他。管门的只说相公被老爷督课。书简都不得送进。小净应介合：说庭闱凛似霜。督攻书绝寄将。
巫山十二峰
作者：袁于令
朝代：明
体裁：曲

自那日西楼喜逅。旦：楚江情病中奏。生：伯将谤口。父亲前事漏旦：那赵伯将帅领多人。逐奴远方居住。〔白练序〕。驱走不暂留。奈鸨母将浮江上舟。生：那时你便怎么。旦：耑相候奴家寄发一股。修书一封。约你冲风冒雨踰垣破壁而来。以决生死之盟。。谁想只来旧玉。回书没有生：〔醉太平〕。适辏。封函未剖。被亲归闪散。无暇缄愁开书看时。只见香云。一幅素纸。并没半字。。拆开素纸。只疑哑谜。回头牵忧一定有误了。那时你便怎么。旦：母亲只促开船。奴家生分不肯。。停舟一夜空厮守。生：咳。误了事也。此去竟向钱塘旦：母亲只说寄居亲族。。鸨母谁知生机彀。那池同放下金钩。诳投栖却思缔偶。生：你可从顺他。旦：砥冰霜誓不与共衾裯闻你又带病往山东去了。生：不要说起。〔犯胡兵〕。迎医往任添憔瘦。冥途去久。那知三日还魂。恨医传讣谬旦：奴家误听刘楚楚之言。自缢而死。又被侍儿救醒。。骤闻伊死讣。已拚一命丢。谁知被侍儿救。有今日合成就你又那里得我死信。生：〔琐窗寒〕。赴春闱途遇贞侯。说芳魂一笔勾。那时我只待要死。不欲会试。那个侠客胥长公适遇。安慰我一番。劝我进场。旦：那胥长公。也就在那时会的。生：勉含愁应举。归问根由。出场便欲归到钱塘。先就刘楚楚家问你消息。旦：倘我果然死了。你却怎么。生：惟有痛哭而绝。葬卿之侧耳。旦：怎生晓得我不死生：〔刘泼帽〕。向刘家楚楚从前叩。知又飘流。諕得人心僝僽旦：自那日误闻讣报。建设水陆道场。拜你一拜。即欲自尽。谁想翻成好事。〔香柳娘〕。请僧人度伊。请僧人度伊。霎地拥戈矛。抢咱便疾走我只道谁。。却是郎君义友他路见不平。。弄出押衙妙筹。磨勒高手。送奴家在此权迤逗。去问你遂姻媾生：那胥长公是个大侠客。我正待到京哭吁九重。遍天下求你。谁想在常州地方遇着他。他细陈颠末。说你下落。得以来此。〔节节高〕。相逢笑语稠。指皇州。方知有个藏春薮。旦：怎生赶得及殿试生：也亏了胥长公。他计程不及廷试。他赠我以千里马。四日就到京与试。。他道明光奏。途路悠。怕看花后。赠咱千里青骢骤。
引军旗
作者：袁于令
朝代：明
体裁：曲

念奴本是良家妾媵。净：你主人姓甚名谁。小旦：失记主人名。净众：你叫什么。小旦：一时仓卒忘名姓。净众：来此怎么。小旦：为观法事来禅径净众：是了是了。。是于生叔夜同谋者。素徽是你来领。
引军旗
作者：袁于令
朝代：明
体裁：曲

是丈夫赚把素妆来整。到此无踪影。多应有计安排定。强徒把我相凌迸罢罢罢。他有匕首。在我佩上。待我引决赴水。。奴家怎把他牵害。苦得了当一命。
归朝欢
作者：袁于令
朝代：明
体裁：曲

冯太史。冯太史。遣送酒殽。于叔夜。寻觅各号。南直于叔夜相公在那一号。净：在这里。丑：下官巡场指挥。是冯太史差送酒殽的生：又辱年伯垂念。。承垂念。承垂念。使人怎消。丑：还说快誊完正稿。生：外边还有许多人在号内。丑：场中尚存百馀号。告别了。生：特蒙送酒多劳了。丑赉命而来敢惮劳。
御袍黄
作者：袁于令
朝代：明
体裁：曲

研朱露。蘸彩毫这都是新曲。咦。。这新词全费敲。不但学疏才浅。此道全然不晓。做涂抹介：入平去上都相拗。改政了方协调。老旦小净：毕竟宫调如何分别生：那里枚举得许多。〔皂罗袍〕。羽越清脆。黄钟最浊。正宫雄壮。商角冷落。这其间就里多微妙。老旦小净：当今谁则知此生：〔黄莺儿〕。语儿曹。阳春古奏。和者甚寥寥。
忆多娇
作者：袁于令
朝代：明
体裁：曲

立志决。守死节。鞭笞痛楚难备说。可叹明珠今埋灭。生：呀。莫不死了。末：受尽磨折。受尽磨折。一旦红绡自绝。
忆多娇
作者：袁于令
朝代：明
体裁：曲

音信绝。许久别。山水重重愁恨叠生：可晓得穆素徽怎么样了。。为问西楼前世孽。末：向因令尊驱逐鸨母。只说寄居钱塘亲族。谁想做计把他嫁与池同了。合：奸计私设。奸计私设。赚做池家侍妾。
念奴娇序
作者：袁于令
朝代：明
体裁：曲

君行万里。暂扁舟祖饯尊前。听奏离鸿。秋老林皋。看晚照红映山麓霜枫。攀送。对酒歌骚。班荆挥麈。唾壶小叩水声涌。合：堪怅怏灞桥衰柳。渭水秋风。
恋芳春
作者：袁于令
朝代：明
体裁：曲

生晋巾青圆领上：剑闪秋霜。砚飞寒雨。唾壶不叩长鸣。季子黄金虽尽。舌在堪凭。梦想秦台凤影。奈缘浅空馀愁病。还思省。何事苍天。恁般虚付才情。
惜奴娇
作者：袁于令
朝代：明
体裁：曲

一别经年。怎河阳花貌。减些娇倩。生：小生带病随任。车马劳顿。官署中一病而亡。三日后才得重醒老旦：有这等事。。萧郎多病。应与旧玉情牵。生：西楼之誓。决不肯忘。老旦：堪怜。死誓生盟终不变。生：早不如不救醒也罢。老旦：仗营陵芳魂转。呀。这等说起来。必济之言。原是有的。生：他见小生气绝。即便买舟而返。老旦合：喜命全。可笑风言浪语。信口讹传。
惜奴娇换头
作者：袁于令
朝代：明
体裁：曲

云天。无志飞鶱。奈严亲相强。载笔游燕不意途中宿店上遇李贞侯。他亦以我为鬼。见时不胜错愕。及问素徽。他说你到池家问访。素徽闻我死信。即便缢死。。贞侯途遇。说伊妹子归泉那时不欲会试。被诸友怂恿不过。又逢一个胥长公。亦力劝我进闱。勉完场事。不及待榜。即便归来。先从楚楚问了的信。随到钱塘收他骸骨。。南旋。待与尸骸重厮见。痛分离幽明远。
意不尽
作者：袁于令
朝代：明
体裁：曲

就中痴事人难到。痴事还须痴想描。韶华易老。黄粱梦浊谁唤觉。
懒画眉
作者：袁于令
朝代：明
体裁：曲

丑上：谁叩朱门嗽声扬。不是刘郎定阮郎。教人答应恁般忙。开门见生介：原来是掷果车初降。相公上姓。生：姓于。久慕素徽。特来相访。丑：素徽是小女。生：令爱在家么。丑：不要说起。自池三爷接去看梅。归即染病。至今不好。概不接见。有慢相公。生：原来这个缘故。所以闭门在此。丑可奈恹恹病在床。
懒画眉
作者：袁于令
朝代：明
体裁：曲

旦扶病上：梦影梨云正茫茫。病不胜娇懒下床。欣然扶病认檀郎。看生介生揖介旦低头介：果然可爱风流样凝眸相顾介丑笑介：阿呀。。恁地相逢看欲狂。
懒画眉
作者：袁于令
朝代：明
体裁：曲

生上：漫整衣冠步平康前日在刘楚楚家见穆素徽写我的楚江情一曲。袖之而归。闻得他十分相慕。好生牵挂人也。。为了花笺几断肠。蓝桥何处问玄霜。记得刘楚楚云。杨柳高楼下。铜环双阖扉。还说春联两句。镂月为歌扇。裁云作舞衣。做看介：呀此间已是了。咦。闻得他是第一名姬。填门车马。为何闭门在此。叩门介：试叩铜环响。内作丫鬟应介忽听莺声度短墙咳嗽介。
扑灯蛾
作者：袁于令
朝代：明
体裁：曲

政欲寻见你。今宵始相会。素徽送于郎。是我弄完佳配也。成人之美。弃妾轻鸿更何惜。那知伊机心顿起。早不如快将颈血溅吾衣小净。
扑灯蛾
作者：袁于令
朝代：明
体裁：曲

未尝识认伊。未尝斗伊气。许把深雠报。谁想反成恶意也。跪拜介：哀求下礼。厮赶着教人魂飞。一时差从今自悔。望君家饶咱狗命是功德。
拨棹入江水
作者：袁于令
朝代：明
体裁：曲

真堪讶正在这里写书发人。一见我来。便抛弃笔砚。急走进去了。。这冤家。怎避咱。为他行吃尽糟茄。为他行吃尽糟茄。找绝个蓦头酱瓜看他桌儿上残笺剩楮。不免翻阅看。作惊笑介：〔江儿水〕。绣字花押。一幅原书遗下。
掉角儿序
作者：袁于令
朝代：明
体裁：曲

小净：那于生是读书少年你家素徽呵。。做圈套把他来骗。岂不知严明父亲。势炎炎绣衣风宪。到今朝发觉了怒冲天。来驱遣。外州他县。合：早离故苑。方得自全。休做了不识祸福。处堂雀燕。
掉角儿序
作者：袁于令
朝代：明
体裁：曲

素徽儿春来病缠。镇日的闭着门扇。几曾留于家相公。好教人口难分辩。漫哀求姑宽缓。赐矜怜。与人方便。
探春令
作者：袁于令
朝代：明
体裁：曲

丑扮鸨母上：垂杨深巷隐栖鸦。叹朱门潇洒。旦上：对东风泪湿鲛绡帕。共谁语衷肠话。
探春令
作者：袁于令
朝代：明
体裁：曲

小净上：特邀殊丽共寻花。见朱扉低亚。
接云鹤
作者：袁于令
朝代：明
体裁：曲

外上：祥云瑞霭满庭闱。吾儿不见转忧疑。
摊破地锦花
作者：袁于令
朝代：明
体裁：曲

谩胡诌。都背立灯儿后。整万遍求。再三的未肯回头妈妈。夜深了。。蕊暗灯檠。篆冷香篝。漏将收。尚兀自泪珠流。
斗黑麻
作者：袁于令
朝代：明
体裁：曲

劳顿长途。况兼病怯。宁堪此悲伤。万惟自摄生：弟与素徽呵。。原说生同被。死同穴不要说欢娱几时自西楼一见。直至今日。别也不得一别。。未得生离。未得死别。合：蓝桥水竭。巫山一夜裂。末：好事难成。好事难成。彩云易灭小生乘马上。
斗黑麻
作者：袁于令
朝代：明
体裁：曲

是我缘乖。是他命劣。叹西楼数语。遂成永诀似空中雾。水中月。待返香魂。怜无绛雪。难禁泪咽。从教五内裂。我待追到泉台。追到泉台。奈幽明路绝末。
新荷叶
作者：袁于令
朝代：明
体裁：曲

得见于郎底事宽。且投店暂栖今晚。
普天乐
作者：袁于令
朝代：明
体裁：曲

暖溶溶明月夜。看山影轻如画。清溪畔柳可藏鸦。曲桥外似雪梨花。荒村数家。内作犬吠介：更［⿰口星］［⿰口星］犬鸣。一带篱笆。
月落蛮江冷
作者：袁于令
朝代：明
体裁：曲

绿树迎风软。丑：清波蘸霞浅。生：这样融和候。怎奈人不见。对景漫凝眸。钱塘望中远。怕听山凹处。杜宇声声怨。叠叠飞花片。扫开又如剪。萋萋沿路草。踏残旋复衍。生：花似泪点。草似我愁牵。万种伤心处。百计难消遣。细思还自怜。恁般遭偃蹇。不能遂死生愿。谁承望长安锦绣旋。病慵愁倦。影瘦形孤。应知不久归泉。
朝元令
作者：袁于令
朝代：明
体裁：曲

众应行介：萧萧马鸣。打动离人听。悠悠旆旌。移乱垂杨影。两两征轺。参差驰骋。老去犹勤王事。衔诏孤征。凉风细吹双鬓轻。云傍马头生。山随人面迎。合：村光乍暝。何处去驻扎鞍镫。驻扎鞍镫下。
朱奴儿
作者：袁于令
朝代：明
体裁：曲

是则是前缘定矣。怕人讲良贱不敌末：老年伯在上自古道芝草无根。醴泉无源。。芝草甘泉源本谁。婚姻事难论高低外：孩儿过来。有李年丈谆谆在此作伐。你的心愿难改。夙缘已成。今日乃婚姻大吉日。就与你成亲罢。。索从你室家永宜。向末介谢年丈成人美。
杏花天半
作者：袁于令
朝代：明
体裁：曲

生上：馀生无志鹏程远。被严亲强来赴选。
桂花偏南枝
作者：袁于令
朝代：明
体裁：曲

他是多情何贾。高才班马。读书太乙分辉。捞赋长安腾价。怜他锦帆新制佳。只恁的搬弄才情。总是相思画奴家呵。。倾慕他。他也知爱咱。一个慕风流。一个爱閒雅。
桃柳争春
作者：袁于令
朝代：明
体裁：曲

老旦妓妆上：轻妆恁娇。特来探问邻家。不知因甚病倒。
桃红菊
作者：袁于令
朝代：明
体裁：曲

生上：自神京归来故园。往平康依稀旧年。寻思起素徽不见。寻思起素徽不见。望着了西楼泪涟。
桐树满山坡
作者：袁于令
朝代：明
体裁：曲

沈沈睡醒迟。不辨天阴霁。惟有树色模糊。蛩语愁阶砌。淅历历是雨敲的败荷。响飕飕是廊下茶声细不知什么时候了。呀。。朝共夕教人几度疑。想来好是黄昏矣。谁把灯儿窗外移。离披。提不动臂儿昏迷。撑不开眼皮。
梁州新郎
作者：袁于令
朝代：明
体裁：曲

客怀无赖。神交堪羡。四座高谈雄辨。众皆欢笑。指生介：独伊血泪涓涓。记得尾生淹水。倩女离魂。至死情难变。生：指望凤皇台上也拥飞仙。谁想燕子楼中哭断猿末小生：〔贺新郎〕。相解慰。休悲怨。喜今宵偶聚风尘面。村市酿。且频劝。
梁州新郎
作者：袁于令
朝代：明
体裁：曲

生：叹佳人已向泉原。望仙女难梯月殿。纵相逢也索与我无缘。末：伫看宫袍剪绿。御墨题红。十里花看遍。雀屏开处也少年选。那怕无胶续断弦合前生。
梨花儿
作者：袁于令
朝代：明
体裁：曲

净上：我与素徽缘分少。低声下气甘陪小。可奈泼娼越做乔嗏。。莫教惹动三爷恼。
楚江情
作者：袁于令
朝代：明
体裁：曲

朝来翠袖凉。薰笼拥床。昏沈睡醒眉倦扬。懒催鹦鹉唤梅香也。把朱门悄闭。罗帏漫张。一任他王孙骏马嘶绿杨。梦锁葳蕤。怕逐东风荡。只见蜂儿闹纸窗。蜂儿闹纸窗。蝶儿过粉墙。做气怯不能歌介：病后气促。十分费力。生：恐怕伤气。住了罢旦：歌完了。。怎解得咱情况。
榴花泣
作者：袁于令
朝代：明
体裁：曲

我生平侠气向谁酬。俗人机彀岂相投。镜中空自炯双眸。腰间匕首。还顾转增羞。天涯可游。载歌姬遍选湖山秀。遇知心赠以头颅。见不平便起戈矛。
步步娇
作者：袁于令
朝代：明
体裁：曲

暮景催人添惆怅。有子年方壮。他才名已擅场。爱他镂管生花。绣纸翻浪只是心活得紧。。无奈性疏狂。诗酒襟怀放。
水底鱼儿
作者：袁于令
朝代：明
体裁：曲

打灭禅灯。惟闻喊杀声。抱小旦介小旦：这怎么说。丑：佳人抢去。有谁来斗争急下净同僧道家人赶上。
水底鱼儿
作者：袁于令
朝代：明
体裁：曲

月色偏明。长堤又不平。净众急追上：向前扑住。浑如捉兔鹰。
水底鱼儿
作者：袁于令
朝代：明
体裁：曲

胆颤心惊。追贼莫暂停看内介：那那那穿白的在前面了。赶上去。。有人拿住。送他新海青。
水底鱼儿
作者：袁于令
朝代：明
体裁：曲

赚得芳卿这里来。。番从间道行。旦：在那里小生：在这里。。鬼踪神迹。果然手段精下小旦急上。
江儿水
作者：袁于令
朝代：明
体裁：曲

这是桑间调。水面腔。宣淫启乱靡靡响。好付梨园供歌唱。岂堪清庙明堂赏。怎值把精神滔荡。祖父遗书尽读不尽。何暇去撰著词曲。合：库有青缃。何不潜心参讲。
江头金桂
作者：袁于令
朝代：明
体裁：曲

记前日垂杨停马。留他一试茶。为他轻翻白苧。漫响红牙。看他听歌时丰韵加。秋水明霞。盈盈堪把奴家呵。。遂以百年相订。愿做倚树蒹葭。他约暇时来看咱。谁想翻成话靶。风波惊诧好叫我。泪如麻。红颜自古多薄命。莫向东风怨落花。
江神子
作者：袁于令
朝代：明
体裁：曲

何须血泪交。姻缘事命里相招。旦：只思再续鸾胶。谁知今日这寂寥。信是缘悭分少。
沁园春
作者：袁于令
朝代：明
体裁：曲

穆氏于生。西楼曲意。两逗情肠。奈庭帏起谮。祸因歌谱。拆散鸾凰。寄迹钱塘。被奸掇赚。羡杀佳人节似霜。于叔夜钟情特甚。一病几亡。讹传谎报堪伤。穆氏闻之缢绣房。旅邸又惊。燕楼虚信。无心待榜。星夜走还乡。胥侠士捐姬夺穆。送至京师遍觅郎。除奸党。重逢旧玉。千载播词场。
沈醉东风
作者：袁于令
朝代：明
体裁：曲

悄书斋树阴满窗。铜雀砚墨花轻漾。看书介：呀。这是一卷梅花赋。数阕竹枝词。鸾笺酬和曲。兰簿往来诗做不乐介：咦。。翻新课。费端详呀。这是楚中张太史文集序。这是粤中徐仪部传记。这是新脱稿的薛文康墓志碑铭。这又是答王山人茶醉诗。答武陵僧偈语。。都是和吟酬唱。圣贤书并没在卓上。这又是种种成帙的泣梦篇。破壶吟。击筑歌。花月评。松风馀奏。锦帆乐府。咳。淫词满案。艳曲成编。怎么了。合：淫词艳章。说甚锦心绣肠。兀的笑杀庭前训义方。
浆水令
作者：袁于令
朝代：明
体裁：曲

怅孤鸿悲鸣远天。叹双鸳散失浪川。锦般毛羽向谁妍。不从愿欲。做甚高官。承相劝。越泪涟。惟恐素徽寻不见。明日里。明日里。急待整鞭。听谯漏。听谯漏。怎禁熬煎。
浣溪沙·红桥即事，奉同阮亭作
作者：袁于令
朝代：明
体裁：词

郭外红桥半酒家。柳阴阴下有停车。笙歌隐隐小窗纱。曲水已取黄篾舫，夕阳何处玉钩斜。绿荷开遍旧时花。
浣溪沙·红桥和王阮亭
作者：袁于令
朝代：明
体裁：词

何事流连驻短桡。低徊不忍去红桥。当年王业此中销。北望平山宜早眺。莲塘一带绿迢迢。雨馀花色正微湖。
浪淘沙
作者：袁于令
朝代：明
体裁：曲

敢惮水程遥。来访心交。侯门那许外人敲。正是不因渔父引。怎见波涛。
海棠春
作者：袁于令
朝代：明
体裁：曲

生忙斣上：名高无奈交游广。酬应毕归来书幌做看介：嗳哟。。何事把门开。好费沈吟想。
海棠醉东风
作者：袁于令
朝代：明
体裁：曲

草素劄。订他中夜偷来话。把山盟海誓再四申罚。这封书若解相思。竟向我于郎投下。寒温细加。字画又差。痴心想念。笔儿又倒拿。
添字红绣鞋
作者：袁于令
朝代：明
体裁：曲

众：云情雨意都收。都收。冰人月老空羞。空羞。求作合反成仇。一场喜半天愁。合：两处分头。分头。谁与话兜兜。谁与话兜兜。
滴溜子
作者：袁于令
朝代：明
体裁：曲

休说那燕和赵丽姿艳质。纵列着满院太真合德。奈何非吾俦匹。可惜当筵笑语喧。不知您岑寂。嘱付清光。为咱照及。
滴滴金
作者：袁于令
朝代：明
体裁：曲

尊前再把鹅笙炙。吹罢重将羯鼓击。歌当煞尾声声急。生：楚江情安可得。广陵散失。莫愁子夜何处觅。才听艳歌又思那日。
燕归梁
作者：袁于令
朝代：明
体裁：曲

旦上：痛哭风前泪眼枯。何日里会冥途。
狮子序
作者：袁于令
朝代：明
体裁：曲

令公子掌上珠。晚生每岂敢含谗献谀。外：呀。先生差矣。为父者有爱劳之心。不用姑息。为友者有忠告之道。岂曰谗谮小净：令郎是高才。原不消十分用功。。那曾有名士甘就时趋。外：说起名士。一发是他自误张本。只为终日自负了词坛重名。反以时艺看易了。小净：须是禁他做绮丽词。外：前日老夫曾到他书房。见歌曲满案。已面谕一番。都把来烧毁了。难道又做小净：不瞒老先生说。烧得几何。如今俳优所习。皆令郎歌曲。须是搜索外面底本。惩治演习之人。方断其作兴。。还须屏外游。锁书斋。限功夫。精神方聚外：咳。药石之言。老夫谨领命了。。正是与君一面语。强看十年书。
玉交枝
作者：袁于令
朝代：明
体裁：曲

丈夫趋向。墨悲丝杨泣路旁。文章事业青云上。岂争些小伎俩。渥丹镜颜不久苍。过驹窗影难轻放。合：俊才华休得自戕。美田畴莫教自荒。
玉女步瑞云
作者：袁于令
朝代：明
体裁：曲

病久无力。勉赴绮筵华席末上：〔瑞云浓〕。邀契友閒谭顷刻。
玉山供
作者：袁于令
朝代：明
体裁：曲

前缘辐辏。到今朝终不然罢休。只图苦尽甘来。莫将恩变成仇旦：〔五供养〕。伊家鄙陋。笑有甚琴挑曲逗净：敢把。区区骂。好胡诌。教咱难忍这般羞。
玉枝带六么
作者：袁于令
朝代：明
体裁：曲

此书非耍。面交他。休得送差。侯门如海怕难达。旦：疾忙去。快来家。这回休得将人诖。这回休得将人诖。
玉肚交
作者：袁于令
朝代：明
体裁：曲

你自投机彀。枉伤悲徒然泪流那。教你母亲写下婚书。茶银五百亲收旦：〔玉交枝〕他。说钱塘有亲权逗留。几曾说道成婚媾。这冤屈如何是休。恨娘行将人恁丢。
玉胞肚
作者：袁于令
朝代：明
体裁：曲

生：才疏学旷。感严亲谆谆义方。一霎时启瞆开聋。从今后刺股悬梁。合：专心制义献明光。雁塔争看姓字扬。
玉芙蓉
作者：袁于令
朝代：明
体裁：曲

何须意虑烦。但把京华盼只这一带云山呵。。你夫人鸾驭。早在其间。生惊问介：这怎么说。老丈何从知之。莫不是戏谑小弟小生：咳。。你只道秦庭信璧凭谁返。生喜介：难道是重归小弟。据老丈说。他已被人劫去了。小生：谁知道章台旧枝咱代攀。生：有这等事。小生：小弟载月钱塘。见贤嫂设坛荐度。小弟把爱妾轻鸿。与贤嫂一般妆束。混观法事。忽拥壮士打灭灯火。抢轻鸿而走。池同误追轻鸿。轻鸿赴水而死。谁知贤嫂却被小弟负之从间而出矣。今送至京师。吾兄不在。生：如今在京中那里。小生：小弟有梅花胡衕私宅一所。与贤嫂暂居。兄到一问便知也。生：老丈下来何干。小生拱手介：特来寻兄。生：无甚深交。特发义举。是古豪杰。是大恩人。此恩此德。没世不忘。请上有一拜作拜介小生答拜介：这样事。小弟常有。何足感激。。只要你成姻眷。免鸾孤凤单廷试之期在即。怎么赶得及。。早促伊治安新语觐天颜。
玉芙蓉
作者：袁于令
朝代：明
体裁：曲

洛阳花正繁。偏我看花晚。小生：不妨。我有骏马。一日行千里。小弟自燕至吴。祇行四日。赠兄乘之。抵京尚及廷试。生：感德未酬。施恩无厌。何以克当。多谢了。小生：有如云骏马。号曰惊帆。生：堪誇晏子将骖解。不愁敬仁行路难。小生：小厮们带我千里马来。于相公骑者。杂带马上：香来知骤近。汗敛觉风吹。生：双瞳挟镜。两颧协月。果然好马。小生：休羁绊。快拂衣跨鞍。到京时洞房金榜似邯郸。
玉芙蓉
作者：袁于令
朝代：明
体裁：曲

自相逢旅店间。强试忙言返。小生：归来怎么。生：问佳人信息。小生：前日贞侯所传之信真否生：不要说起。。又起波澜。小生：又怎么了。生：为咱设醮连宵旦。谁知盗贼劫换奸。小生：也未必是盗贼。如今兄待怎么。生：还京去。把檄文遍关。怕随他纸鸢风断杳难还小生。
玉雁子
作者：袁于令
朝代：明
体裁：曲

冰霜操守。肯从伊出乖露丑。净笑介：䘕衏人家从了良。到说什么冰霜操守。出乖露丑。不是守那于叔夜么旦：正是净：你要从他。我先摆布杀他便了。。直教斩草除根后。有甚别个朋友旦：好苦呵。〔雁过沙中〕。在他矮檐难出头。净：休思低槛凭伊走。旦：纵然在此决不久不如好好放我去罢。〔玉交枝尾〕。望超生哀哀拜求。拜介净：敢是要别我而去。旦叹罗敷夫君自有。
琐窗郎
作者：袁于令
朝代：明
体裁：曲

先生那有灵丹药。箱中虫蛀乾。于郎病体。补泻兼难。今宵送死。付之一叹。趁匆忙早把归舟办。休待要受轻嫚。
琥珀猫儿坠
作者：袁于令
朝代：明
体裁：曲

生：虚空模拟。闭眼介：闭眼见婵娟。虚空做搂抱介：假抱腰肢搂定肩。依稀香气鬓云边。做低唱介：心肝。悄叫一声。似闻娇喘。
画眉序
作者：袁于令
朝代：明
体裁：曲

暑气雨初浥。满院梧桐翠欲滴。快凉风几阵。爽然生腋。华堂内珀碗晶盘。湘帘下象床牙席。小旦：可要移酒到池亭上去。生：覆阶绿荫堪迤逗。不思又去移席。
短拍
作者：袁于令
朝代：明
体裁：曲

馥馥清香。馥馥清香。微微幽韵。白茫茫雪彩霜华。何处最堪誇。几万叠蕊宫璚瓦。净：未许空辜此景。俺直待相抱醉流霞。
破阵子
作者：袁于令
朝代：明
体裁：曲

小生同小旦杂随上：燕蓟复来越水。苍茫四海无家。小旦：短棹轻桡同载月。坐对琴书试茗芽。閒话古豪侠。
破齐阵
作者：袁于令
朝代：明
体裁：曲

病久越添愁况。梦回失唤才郎。点点云山。层层烟水。尽是三生业障。绕砌寒蛩赓悲噫。满院秋花照泪妆。难挨更鼓长。
碧玉令前
作者：袁于令
朝代：明
体裁：曲

末上：西风瑟瑟江关动。看澄澄秋高天迥。
祝英台
作者：袁于令
朝代：明
体裁：曲

你只道少年场花似锦。结队逞妖娆。歌绕画梁。舞动香尘。管使座中魂销。老旦：今日烟花部中。还推你第一。旦：多娇。怕一朝春去。门前宝骑雕轮稀了。那时候谁肯怜颦惜笑。
祝英台换头
作者：袁于令
朝代：明
体裁：曲

你容貌。一似李师师张盻盻不减旧苏小。那更水映翠眸。山远轻眉。果是素喉蛮腰。旦：怎奈应酬不暇。知己甚少老旦：你谈笑有鸿儒。往来无白丁。。交好。无非词苑名流。与那骚坛年少。怎拚舍西楼月夜花朝。
祝英台换头
作者：袁于令
朝代：明
体裁：曲

你差了。那些流水行云。岂是久常交。老旦：毕竟什么样人。方称得你意。比似有才无情。有情无才。总不入你眼睛旦：咳。姐姐。那见有才的没有情。惟真正才人。方是情种。。除是沈约宋玉。情种愁魔。方晓得我的根苗。老旦：倘王孙公子。要娶你起来怎么处。旦：儿曹。任他白璧黄金。一点芳心难讨。漫无缘。可不空负了求凰琴操。
祝英台近
作者：袁于令
朝代：明
体裁：曲

旦淡妆上：梦初回。灯未烬。鸦噪绮窗晓。自照菱花。羞点翠眉小。谩教选伎徵歌。强为欢畅。满腔恨。有谁知道。
神仗儿
作者：袁于令
朝代：明
体裁：曲

五云缥缈。共瞻天表。宫花乌帽。笑看绿袍制巧。正莺啼红树。马嘶芳草。扶拥去。气偏豪。扶拥去。气偏豪。
神仗儿
作者：袁于令
朝代：明
体裁：曲

平康大道。平康大道。曈曈日耀。旌旗云绕。两行佳人语笑。笑状元年少。潘郎容貌。秾丽处。乐陶陶。秾丽处。乐陶陶并下。
福马郎
作者：袁于令
朝代：明
体裁：曲

为觅佳人往又返。忘却饥和饱朝共晚。千层水万重山。一望泪潸潸。叹我生不幸事多艰。
福马郎
作者：袁于令
朝代：明
体裁：曲

小生上：任侠横行无忌惮。为访于叔夜将路趱。谁识俺费机关。觅去见婵娟。延津剑庆重还。
秋夜月
作者：袁于令
朝代：明
体裁：曲

外上：乍转弯前面那家想是了。。好问于乡宦。丑上：有些相认白须汉。外：呀。文大哥丑：我说是你。。如何站定东西看。外：老爷可曾计较你丑：不要说起。。害咱每念板。今日你来怎么。外是差来寄柬。
秋蕊香
作者：袁于令
朝代：明
体裁：曲

外上：怪我孩儿愁病祇应为害着风情。小净：药饵投来尽不应。可愧我杏林橘井。
粉孩儿
作者：袁于令
朝代：明
体裁：曲

杂扮侍女上旦作惊介净揖旦介：山鸡侣愧难攀鸾凤偶。望垂怜小子。万千哀求。旦：无鱼吞饵强下钩。要成婚一死方休。母亲。快归舟去。众：拜堂时怎说归舟。重门锁有路难走。
粉蝶儿
作者：袁于令
朝代：明
体裁：曲

小生高冠盛服上：一片雄心。终日寄娱花酒。几年来负此吴钩。小旦：慕贞姬。思义女。芳声垂后。苦淹留。伴杀舞裙歌袖。
红绣鞋
作者：袁于令
朝代：明
体裁：曲

佳人才子风骚。风骚。同娱月夜花朝。花朝。莺燕侣。凤鸾交。欢引袖。醉挥毫。把相思一笔勾消。勾消。
红绣鞋
作者：袁于令
朝代：明
体裁：曲

西楼旧玉根苗。根苗。风流节侠堪骄。堪骄。乐府载。史书标。言志浅。寄情豪。纵周郎不费推敲。推敲。
红芍药
作者：袁于令
朝代：明
体裁：曲

你听老朽。且放温柔。休嫌我话不相投。眼见得家中祸殃搆。低唱介：借他每做过文迤逗。响唱介：兰房桂寝锦绣裯。我孩儿勾伊消受。指净介：况新郎委是风流。净：惶恐。丑落得外语传已嫁华胄。
红衲袄
作者：袁于令
朝代：明
体裁：曲

敢是为愁多不耐烦。敢是怯纤纤慵染翰。敢是我泪模糊不见蝇头柬。敢是你暗中挥早忘了笔砚乾。莫不有孙汝权剔弄奸若是被人换了。如何原封不动。印记分明。且留香云在内。想是。厌套书寒温泛就是不落套语。为何一句也没有。呀。是了。他因我父亲驱逐。料不成事。把哑谜来回绝我。。多应把断发空书做了决绝回音也。痛杀人好似剜肺肝。
红衲袄
作者：袁于令
朝代：明
体裁：曲

生：我只为叫不开离恨关。丑：嗟叹也没用生：咳。。不由人不浩叹。喉间愁块何时刬。胸中泪海是甚日乾难道我与素徽。毕竟是无缘的。天那。怨杀那。狠上苍未可攀。直恁的把我来不挂眼。若是没有姻缘拚死向黄泉也。怕心窝不肯寒。
红衲袄
作者：袁于令
朝代：明
体裁：曲

看他灿莹莹尽泪斑。间着那印章红花字幻。待开时祇恐添悲惋。不开时那得我心上宽。细细将指甲儿挑下阑。乍破缄不觉的香气散开书介：呀。元来一股发儿。直恁的香也。。早是一股发儿袅袅的好似乌云也呀。为何一幅素纸。并无半字。。恁教人猜谜难。
绕红楼
作者：袁于令
朝代：明
体裁：曲

箫鼓频催点凤翘。轻举步环佩飘萧生红袍上：〔齐天乐〕。才子佳人。可称双妙合：〔缑山月〕。今夜喜相邀。
绛都春序换头
作者：袁于令
朝代：明
体裁：曲

当日镜湖春色洵为雨为云。倾城倾国。指小旦介：试问新妆。獭髓微添吴宫赤。露华轻晕昭阳白。指小净介：偏教你梅花妆额。小净：风云我是花面么。末笑介：我赞你的色。小净：不敢欺。虱是其实有两个的。末：漫将佳丽推评。尽是蕙心纨质。
绣太平
作者：袁于令
朝代：明
体裁：曲

东风静。溶溶夜景。丑指介：到处都是花灯。有趣。末：遍红楼挂綵烧灯。生：多少龙衔宝树。鸡上莲花小净：妙。。铜芝金藕参差。丑：前而鳌山灯。造桥灯。生：星桥火树纵横。堪惊。平康数里耀人明。丑：月起了。小净：更月上素晖相映。丑：多少看灯的。生：可誇游兴。丑：看苍筇竹马。往来不定。
缕缕金
作者：袁于令
朝代：明
体裁：曲

老旦上小净急做摇船上：忙追去素徽船。到处都寻遍。好熬煎。闻泊锦帆渡。如何不见。奴家刘楚楚。因妹子被于家驱逐。把西楼典与奴家。往杭州暂寓。我为昨夜好日子。搬到西楼。今早治具送他一程。再寻不见。咳。想是去了。梢水只得回去罢。小净应介老旦：管昨宵开去怕留连。空辜我设饯。空辜我设饯。
羽调排歌
作者：袁于令
朝代：明
体裁：曲

病鬼愁魔。心猿意马。萦牵万绪如麻。懒歌白雪按红牙。倦舞回波落翠鸦。小净：这是为什么。旦：这是膏肓病。未可拿。风尘不耐受波查。
羽调排歌
作者：袁于令
朝代：明
体裁：曲

閒雅新妆。轻盈素葩。尊前冷澹堪誇旦背介：梅花梅花。看你。冰魂玉魄果无瑕。不向东风斗丽华。孤芳劲。幽韵嘉。只怕霜欺雪妒委泥沙。净：素徽为何不饮不歌。秖多嗟叹。小净：必有心事。合：无欢笑。少问答。自将心事语梅花。
耍孩儿
作者：袁于令
朝代：明
体裁：曲

旦哭介：我有一人曾罚咒。丑：可不就是于叔夜么。这样牙疼咒。那里作准。旦：向日于叔夜肯分地唱出雎鸠丑：可记得前夜么。。停舟。你眼盼盼不肯来相就。你漫想破甑难重凑。痴迷见。全差谬。
胜葫芦
作者：袁于令
朝代：明
体裁：曲

骤到平康画桥边。霎瞬的聚人烟。做打进：打破家生如雪片。一场惨祸。管使西楼闹喧喧。
胡捣练
作者：袁于令
朝代：明
体裁：曲

旦上：心上事。泪中流。一段离情两处愁。归梦不忘楼上月。痴魂犹记渡头舟。
节节高
作者：袁于令
朝代：明
体裁：曲

生：夫妻信有缘。五百年。三生石上曾识面小生末：你两人又不同。。风情恋。孽债牵。姻缘浅。相思空受魔君骗。浑如画饼难吞咽生合前末小生。
节节高
作者：袁于令
朝代：明
体裁：曲

记桃花扇影边。悄声言。生盟死誓如书券。眉含怨。齿露妍。空留恋。迷楼断送西楼愿。阳台路隔泉台远。合：肠断悲风为玉箫。除非梦中成姻眷。
荷叶杯
作者：袁于令
朝代：明
体裁：词

鹦鹉檐前娇唱。花放。绿萼傍东墙。搴帘果见一枝芳。香摩香。香摩香。
莺啼春色中
作者：袁于令
朝代：明
体裁：曲

耳边恍惚谁叫你。再三听还非。口中的恍出声儿细。思来自也不知。满眼是青黄紫翠。审觑处雾迷烟翳。摇摇神思。莫不是三魂七魄。早离肢体。
菊花新
作者：袁于令
朝代：明
体裁：曲

风霜连岁病休文。何意重为上国宾。遥望棘闱门。又待把西楼寻问。
蔷薇花
作者：袁于令
朝代：明
体裁：曲

因选官喜得伯将共我游。小净上：不因客邸动离愁池老先。。怎簇眉头。
西地锦
作者：袁于令
朝代：明
体裁：曲

外上：老去萧条玉树。镇日督子攻书。望他平地登云路。乃不愧我贻谋。
贺圣朝
作者：袁于令
朝代：明
体裁：曲

外冠带苍髯末老院子随上：乌台日冷清霜。凤池风袅奇香。拾遗补过尽劻勷。鬓发渐成苍。
赏宫花
作者：袁于令
朝代：明
体裁：曲

外：我言之气阻。这不才无赖徒。终日耽歌赋。又去恋迷途我只道分心词赋。尚且当他不起。那晓得又去迷恋青楼。咳。赵先生。老夫亡荆未葬。年已六旬。秖有此子。又是这般不肖。不要说他的下梢。我夫妻骸骨。不知所之矣。。父母后来谁靠傍。不知骸骨待何如。
赛观音
作者：袁于令
朝代：明
体裁：曲

故人稀。增悲痛。怜侠女青鸾镜空。早并付玉楼仙梦。趁此月明之下。把酒临风。吊我叔夜。楚楚。你也吊素徽一吊。老旦末同滴酒遥吊介遥赋招魂吊西风。
赵皮鞋
作者：袁于令
朝代：明
体裁：曲

小净上：我是赵学生。包揽官司有大名向净揖介：池老先生不妨事。。这场人命十分轻。幸得有区区作见證。
赵皮鞋
作者：袁于令
朝代：明
体裁：曲

我是钱县丞。领带巡兵十数名。众地方嚷介：池公子逼杀人命。地方拿住丑：只管乱嚷。。如何不具地方呈。嚷得我老爷沈醉醒。
越恁好
作者：袁于令
朝代：明
体裁：曲

女儿年幼。女儿年幼。性格少温柔。望垂见悯。鸳鸯网慢些收。净：只怕他到底不肯。丑：从教顺你休待愁吃团子也有三个口生。。只难上口。须索要耐了性相厮凑。须索要做下气学即溜。
越恁好
作者：袁于令
朝代：明
体裁：曲

翠笙玉管。翠笙玉管。响呜呜引调高。转歌酣舞剧。樊素口小蛮腰。侧楞筝紫槽。侧楞筝紫槽。见小鬟每展红牙低按漫敲。暖溶溶绣房。绮窗中喜灯花双缀绛桃。良缘辏。瑞应多。占尽风光好。看夫荣子贵。同拜封诰。
越恁好
作者：袁于令
朝代：明
体裁：曲

翠红庭院。翠红庭院。闹丛丛景趣饶。海棠花满树。从此夜放新葆。正欢娱笑高。正欢娱笑高。见坠沈沈粉墙西月挂树梢。小净指丫鬟送酒生旦介：捧霞觞命白。漫凝眸早忘却严漏丽谯。移灯火。向洞房。晚宴收拾早。见回廊数转。曲砌深奥。
醉翻袍
作者：袁于令
朝代：明
体裁：曲

路途万里行来倦。馀息半缕病难延。笑我今生恁无缘。到底成虚愿丑：〔皂罗袍〕。芳魂何处。冷风宕烟。孤踪何往。云山浪天。生生愁死恨都尝遍。
金梧落五更
作者：袁于令
朝代：明
体裁：曲

我则道腰肢着紧偎。早是孤琴倚。我则道脸揾香腮。却是枕角支撑嘴。床儿向那里。南北西东。茫无分际。才得个眼睫儿朦胧闭。忽然耸跳心惊悸。冷汗一身。酸麻四体。
金珑璁
作者：袁于令
朝代：明
体裁：曲

旦上：朝朝珠泪洒。那堪复受波查。平白地起喧哗。一家如破瓦。飘流信逐烟花。无计策枉嗟呀。
锁南枝
作者：袁于令
朝代：明
体裁：曲

贤郎病在七情。三焦火多时上升。更兼积怒。伤肝木剋脾家性。外：可用得针。小净：除非心上针。外：可灸得。小净：灸不得愁闷萦。任他古巫咸好把眼儿挣。
锦缠道
作者：袁于令
朝代：明
体裁：曲

载轻娃。暂停舟钱塘水涯。到处景随佳昔张志和云。愿为浮家泛宅。往来苕霅间。。羡高人愿为泛宅浮家。我待弄清狂正平鼓挝。您休怨孤眠商妇琵琶。种了邵平瓜。效范蠡扁舟远驾。三闾未许誇。悲放逐啼聋泣哑。直恁的困苦欠撑达。
锦衣香
作者：袁于令
朝代：明
体裁：曲

榜上元。人中选。凤羽鶱。鳌头变。伫看上苑晨游。曲江春宴。宫花红映彩云鲜。高车驷马。昼锦荣旋。幸今宵降玉。泛流霞同醉灯前。身在閒庭院。遐荒名遍。只宜快乐。何须忧怨。
长拍
作者：袁于令
朝代：明
体裁：曲

小净诨介：非雨非晴。非雨非晴。欲晴欲雨。十里冷云如画。溪桥烟锁。野渚水满。曲湾湾并没人家。兰楫漫轻划。到水云深处。浅堤残坝前面有村舍了。。隐隐疏林草舍簇。孤寺矗。断烟叉。风景果然幽雅一派都是梅花。。试绕山远望。遍麓梅花。
门联
作者：袁于令
朝代：明
体裁：联

佛言不可说，不可说；子曰如之何，如之何。
闹樊楼
作者：袁于令
朝代：明
体裁：曲

当筵不见倾城色。强为欢笑。就中如刺。盼断钱塘隔。羞见银河碧。问素徽何处。漫临风珠泪欲滴。背人前看青衫袖暗湿。
隔重山
作者：袁于令
朝代：明
体裁：曲

生病装上：为着娘行憔悴矣。耳朵里受是非。面皮上担惭愧。骨髓中害相思。猿公怎把愁魔斩。造父难将意马羁。痴魂无几。惟与鬼相宜。
雁儿舞
作者：袁于令
朝代：明
体裁：曲

净上：懊恨多娇。誓不顺我。要略近身儿。把我面皮抓破。甚日才认是丈夫。锦帐里双双雁儿舞。
雁过沙
作者：袁于令
朝代：明
体裁：曲

于郎是奴夫。只图共欢娱。谁知害他直恁苦。又不得见你归黄土。待看经礼忏相超度。遂奴心愿。改嫁有奴净。
雁过沙
作者：袁于令
朝代：明
体裁：曲

当初苦缘无。从今转怜我。我直待伊心愿足。度得叔夜归天去。才得与咱为夫妇。你。并无牵挂。并没间阻。
雁鱼锦
作者：袁于令
朝代：明
体裁：曲

寻思那日叔夜郎。记相逢共话西楼上。扶了病按他新词唱。看他眼迷离口颠狂。更怜他的眉际清扬。匆匆言未详。随思做夜奔西明巷。漫牵住袖儿不忍放。悲伤。祸起萧墙。那父亲听了人谗谤。欢娱未讲。岂知道蓦地生风浪。赵贼强人向远方。母亲强人急治装。奴家强待商量。差周旺往。嘱他传柬端详。回来说曾见我郎。他亲说是定依书中命。又把那旧玉来寄将。娘行。怕被灾殃。只有赶路将舟放。奏鼓鸣榔。那堪此际拜告消停。百计千方。娘亲面抢。料他不至。又把掌儿拍向。锦帆月渡空凝望。等得我绣枕翠衾冷麝香。等残漏鼓。忽闻鸡唱忙。惊听人声乱沸。又早天亮。这羞惭万分。那时节娘行笑咱薄倖郎。只说暂时他往寻亲眷。更谁想将奴欺诳。池公子早做排场。他那里痴心待结天边网。俺这里坚守争如陌上桑。漫索强。被奴家别居洞房。鸨母棹归航。尽贪财全不管我行藏。狠池贼如枭似狼。煞把我镇日的鞭杖。忍受待于郎。正是不经一度寒彻骨。怎望梅花扑鼻香。
集莺花
作者：袁于令
朝代：明
体裁：曲

閒乘骏马来画桥。听歌韵飘萧。果然花下莺簧绕。老旦小净：红牙缓敲。碧玉漫调。生：唱风情不禁秋波俏。半缕细沈幽涧响。一声清彻彩云高。
集贤宾
作者：袁于令
朝代：明
体裁：曲

只道愁魔病鬼朝露捐。奈依旧缠绵。祇剩吁吁一线喘。镇黄昏。兀首无言呀。风儿吹灭灯了。。风帘自捲。灯火暗。寂寥书院月渐转。想照到绮窗人面。
霜蕉叶
作者：袁于令
朝代：明
体裁：曲

檐牙鹊噪。喜见亲人到老旦：〔金蕉叶〕。久别钱塘信杳。旦盼杀人西楼梦遥。
青歌儿
作者：袁于令
朝代：明
体裁：曲

丑鸨母上：吾家女病慵愁倦。暗尘生舞衫歌扇。门前车骑漫喧阗。都将谢了。我待如何消遣。
青玉案
作者：袁于令
朝代：明
体裁：曲

净上众家僮随上：鸳鸯此夜牢笼就。最喜是机缘凑。要做新郎匀脸皱。剔括牙腻。洗濯足垢。不住整新衣袖。
颗颗珠
作者：袁于令
朝代：明
体裁：曲

一别已经秋。今朝相见。不禁泪交流。
风蝉儿
作者：袁于令
朝代：明
体裁：曲

女巫术能降神。走熟大家内阃。置符求媚转人嗔。一心待骗金银。人称我雌光棍。
馀文
作者：袁于令
朝代：明
体裁：曲

村落内集众哗。俺直待要游观一下。众：一路好月。小生喜数里横塘月正佳。
馀文
作者：袁于令
朝代：明
体裁：曲

话别离亭情偏重。来朝马首各西东。行色争看剑气雄。
香柳娘
作者：袁于令
朝代：明
体裁：曲

代殷勤荐度。代殷勤荐度。愿你早归法旨。莲花生长无尘滓。旦哭介众僧道合：离重重地狱。离重重地狱。今始断相思。从教悟生死。旦：听法音梵字。听法音梵字。纵沈沦地司。生天从此。
香柳娘
作者：袁于令
朝代：明
体裁：曲

到巍峨大寺小旦：这样大寺。。到巍峨大寺。小生：法事可盛么。小旦：建坛宏侈小生：换了素缟。正好混入法堂。。特将缟素更红紫。小旦：混看他盛事。混看他盛事。小生：我暂往那里去急下小旦：嗳哟。。转眼竟何之。将人哄来至。内嚷介：于叔夜在此。小旦惊介：沸于郎在此。沸于郎在此呀。法堂灯火都灭了。。匆匆自思。茫无依止丑勇士上。
香柳娘
作者：袁于令
朝代：明
体裁：曲

听松风梵音。听松风梵音。偶来萧寺。做翻案看疏介：看他疏写千张纸斋主是什么人。。姓穆名丽华。姓穆名丽华呀。原来就是穆素徽。他建道场为甚。。修忏度阴司。为于郎病怯死。呀。于叔夜死了。待我看几时死的。做看疏念介：八月二十五日捐馆惊疑介：又是我来。。好一桩怪事。好一桩怪事。沈吟细思。教人发指思介。
香柳娘
作者：袁于令
朝代：明
体裁：曲

外急上：听孩儿病笃。听孩儿病笃。骤来书院丑哭介外看生介：哎哟。。惊看一命悬如线。丑：牙关都闭了。外：叹牙关紧闭。叹牙关紧闭我儿。我儿。再叫不醒。。人事已茫然。全没气儿喘摸生胸介：喜得心头还热。。喜心窝未寒。喜心窝未寒。倘得救转。谢天恩眷。
香柳娘
作者：袁于令
朝代：明
体裁：曲

问灵魂那在。问灵魂那在。做拜生魂座介：望伊来至。望伊不见销魂死于郎。于郎。我完了道场呵。。不崇朝弃世。不崇朝弃世。汝欲会咱时。黄泉暂相俟。把坚贞自矢。把坚贞自矢。悠悠我思。中如锥刺。
驻云飞
作者：袁于令
朝代：明
体裁：曲

丑旦上外扮周旺持礼盒随上：族落杭州。买棹来兹可暂留。看里巷非僻陋前面呵。。大宅高檐霤嗏。。栖鸟拣枝投。未知安否。门上人：是那里来的丑：是穆姑娘来拜。。急去通名。还有薄礼。外送礼介：薄礼须收受。门上人：既如此。请进内厅。旦丑做行介避难而来满面羞内作乐介。
驻马泣
作者：袁于令
朝代：明
体裁：曲

一见生嗔。弄剑拖刀难近身。小净：想是你笑了。净：笑是笑一笑的小净：却又来。。是你不该失笑。破我法术。触怒佳人。还有一节。你可曾点灯照去。净：点的小净：又来。妇人见了这药。眼就昏了。如今还不曾近身。先见了你。所以不验。待我行月白法。你暗中摸去。他还要自步出来接你。抱了就干。不要蹉了。。如今依我定成亲。莫言咒水无凭准。
驻马泣
作者：袁于令
朝代：明
体裁：曲

咒水通神。要你夫妻发数根。还要丹山奇草。莹贝明珠。着旧单裈。净：今夜可成事么。小净：今宵调合洞房春。鸳鸯被底双眠稳合：〔泣颜回〕。笑融融美爱娇欢。醉沈沈殢雨尤云。
驻马泣
作者：袁于令
朝代：明
体裁：曲

宠爱绸缪。取媚争妍祇自羞。漫想泣师关上。覆鸩阶前。退虏城头。忠贞欲报奈无由。堪怜姓字沈箕帚。怎能得白刃一朝。遂博他青史千秋。
驻马泣
作者：袁于令
朝代：明
体裁：曲

月暗朱门。悄地行来粉泽闻。丑抱住净低唱：两两轻偎暖颊。款抱纤腰吣一个嘴。。漫吐香唇。丑：亲肉。净：耳边低喘叫亲亲二娘。。从前閒话休评论。
鲍老催
作者：袁于令
朝代：明
体裁：曲

众妓：再三太息。繁华院宇番做寂。愕然呆想神如失。停杯久。送色迟。忘罚滴。但闻荷沼香习习。但闻蛩砌声唧唧。红烛泪向西风泣。
鲍老催
作者：袁于令
朝代：明
体裁：曲

漫挥兔毫。明珠万颗错乱摇。黄河泻流三峡漂。龙虬走。刀剑鸣。烟云绕。阮生据案成书稿。袁宏倚马不立草。免曳白。贻人笑。
鹊桥仙·七夕集稻香楼
作者：袁于令
朝代：明
体裁：词

瑶空为幕，银河为槛，一望秋光无际。伊谁长笛起楼西。正笑语、忽生幽意。飞庐载酒，清波击棹，来往王维画里。轻绡玉臂晚风吹。莫辨是、衣香荷气。
鹧鸪天
作者：袁于令
朝代：明
体裁：曲

旦哭介：最苦催人事远行。疏风细雨总伤情。那堪回首西楼远。烟树模糊隔几层。人渐杳。恨难平。水窗犹自眼睁睁。欲知此际销魂也。欸乃一声一泪零同下。
黄莺儿
作者：袁于令
朝代：明
体裁：曲

如把破筒敲。丑：哑调呢。净：癞虾蟆猛醋哮。丑：低调呢。净：雨中曲蟮啼阴调翻高字。。雌猫怕交做拖腔。。绵纱漫摇。快来好似鸱鸮叫。净搔喉介丑：把喉搔。接连几套。小净越听越难熬。
黄莺带一封
作者：袁于令
朝代：明
体裁：曲

被冷再添衣。躁来时火燎皮。几番盖了还推起。生：素徽丑：咳。。别无半语。还叫素徽。看他即渐无力气。眼昏迷。把头垂摸介：呀。手足如冰面似灰。
黑麻序
作者：袁于令
朝代：明
体裁：曲

造访婵娟。把传闻误述。他一命几捐。被丫鬟救转。那时奴已归远。生作悲介：如今可得一见么。老旦：不要说起。还有奇事。生惊介：怎么呢。老旦：他参禅。因伊设醮筵。横塘聚众喧。合：更遭冤。被那强徒劫去。所向茫然。
黑麻序换头
作者：袁于令
朝代：明
体裁：曲

惊颤。可怪伊言。骤得人肺腑乱起刀箭。恁生离死别。多少更变我两人呵。。颠连。相如在那边。文君在那边合前外末净小净报喜人混奔喊上。
题莫状元祠
作者：袁亮
朝代：明

幼学当年未夺魁，仙人曾许列三台。一朝顿把天香折，万古传来岭表栽。云汉祥光天外拥，状元合口马前催。万言策向金縢卷，令誉至今表凤台。
久雨
作者：袁仁
朝代：明
体裁：七言律诗

四月沉阴水拍扉，客窗犹未减寒衣。涧逢急溜渺难度，竹锁残云湿不飞。苔藓上阶连草绿，蟪蛄啼雨落花稀。白头更觉长安远，尽日江头坐钓矶。
吊梅道人墓
作者：袁仁
朝代：明
体裁：七言律诗

日落霜飞百草枯，橡林暮雨咽寒乌。空留妙墨驱尘世，犹有清风拂酒垆。古垄烟浮閒夜月，空林露冷滴庭梧。只今歌舞楼前月，不照梅花塔影孤。
寄沈一之
作者：袁仁
朝代：明
体裁：七言绝句

衰草残阳满地红，蘋花零落野塘风。一枝多少怀君梦，半在青灯细雨中。
幽澜泉
作者：袁仁
朝代：明
体裁：五言律诗

金谷对丛林，高人此夜情。引瓶清露袅，汲月晓寒生。漱玉云花落，飧黄梵宇清。翻怜行路客，到处觅遗罂。
暮春有怀
作者：袁仁
朝代：明
体裁：七言绝句

花老辛夷万绿肥，草香江岸燕低飞。故人竟负看春约，回首东风事已非。
漫兴
作者：袁仁
朝代：明
体裁：七言绝句

不干荣禄息危机，茅屋三间老布衣。多少长安骑马客，故乡深院锁重扉。
画竹谢沈启南
作者：袁仁
朝代：明
体裁：古风

昨见石田子，惠我一幅竹。萧然展阅清风生，丹凤翩翩下淇澳。彷佛坐我潇湘间，叶叶飞霞起华屋。见竹如见石田子，高节凛然凌众木。一枝独倚岩谷寒，江水滔滔为谁绿。为君深贮莫轻开，葛陂风雨愁龙触。
神仙宫看竹
作者：袁仁
朝代：明
体裁：七言绝句

仙家有地只种竹，多少清风激懦夫。满院绿阴馀晚节，桃花应合笑玄都。
闻王伯安谪龙场
作者：袁仁
朝代：明
体裁：七言绝句

白简霜飞拂紫宸，一鞭遥指瘴江春。孤身愿作南飞雁，万里随云伴逐臣。
闻王伯安靖江西
作者：袁仁
朝代：明
体裁：七言绝句

当年谈道薄鹅湖，此日挥戈靖国魔。夜静灯前看宝剑，先生应悔杀人多。
陈氏园
作者：袁仁
朝代：明
体裁：七言律诗

长安宫殿总成尘，怅望豪华立水滨。荒苑有禽春草碧，故园无主野花新。习池锦帐风前絮，金谷明珠梦里人。试看武塘川上月，巳沉幽涧照青蘋。
香和庵
作者：袁仁
朝代：明
体裁：七言律诗

竹锁茅庵野水边，松篁满地获茶烟。三千法界元非远，五百声闻别有缘。断碣卧云疏雨里，香台横草落花前。山人自證无生诀，不学空门五味禅。
如梦令·辍耕逊字敏甫
作者：袁介
朝代：明
体裁：词

今夜盛排筵宴。准拟寻芳一遍。春去已多时，问甚红深红浅。不见。不见。还你一方白绢。
踏灾行
作者：袁介
朝代：明

有一老翁如病起，破衲？毵瘦如鬼；晓来扶向官道傍，哀告行人乞钱米。时予奉檄离江城，邂逅一见怜其贫；倒囊赠与五升米，试问何故为穷民。老翁答言听我语，我是东乡李福五。我家无本为经商，只种官田三十亩。延祐七年三月初，卖衣买得犁与锄；朝耕暮耘受辛苦，要还私债输官租。谁知六月至七月，雨水绝无潮又竭；欲求一点半点水，却比农夫眼中血；滔滔黄浦如沟渠，农家争水如争珠；数车相接接不到，稻田一旦成沙涂。官司八月受灾状，我恐徵粮吃官棒；相随邻里去告灾，十石官粮望全放。当年隔岸分吉凶，高田尽荒低田丰；县官不见高田旱，将谓亦与低田同；文字下乡如火速，逼我将田都首伏；只因嗔我不肯首，却把我田批作熟。太平九月开旱仓，主首贫乏无可偿；男名阿孙女阿惜，逼我嫁卖陪官粮。阿孙卖与运粮户，即日不知在何处；可怜阿惜犹未笄，嫁向湖州山里去。我今年已七十奇，饥无口食寒无衣；东求西乞度残喘，无因早向黄泉归。旋言旋拭腮边泪，我忽惊惭汗沾背。老翁老翁无复言，我是今年检田吏。
再寄金陵张太守
作者：袁仕凤
朝代：明

久别金陵张仲舒，征鸿无信漫踌躇。几宵清梦悲残杵，万里离魂忆故墟。湖海忘情堪羡汝，风云凝睇重悲予。年年庭树南枝冷，欲向樵夫问旧居。
寄怀金陵张太守
作者：袁仕凤
朝代：明

久别金陵张仲舒，不知风度近何如。泰山有望挥龙剑，楚塞无因得雁书。故旧几年违驿使，忧思何日寄樵渔。可堪独酌重阳酒，三径花开怨有馀。
旅怀
作者：袁仕凤
朝代：明

三十离家住帝州，上林春老马蹄休。自怜尘世伤心事，难尽乾坤满眼愁。多病相如谁买赋，怀春王粲独登楼。题诗恨杀湘江水，不向梅关断处流。
与彭鍊师过邓尉山夜饮达旦作
作者：袁俨
朝代：明
体裁：五言律诗

为语三生约，同登二月槎。莺啼将晓树，蝶抱欲开花。对竹两无语，看山疑是家。吾今拚一锸，君好作丹砂。
东归
作者：袁俨
朝代：明
体裁：七言律诗

遥望蒹葭问旧庐，吴淞淼淼独愁予。月斜银汉当轩转，雨霁疏星点户虚。稚子弓强争射石，游人剑老不歌鱼。带将建业江头水，自写青莲醉后书。
广陵小集八韵
作者：袁俨
朝代：明
体裁：七言排律

千年山色照孤舟，两岸空濛一寺浮。芳草锦帆迷渡口，小筝深院合梁州。乱红交壁飞黄鸟，丛绿围池养白鸥。长笛遏云来绮幕，朱弦招月下高楼。意中花发庭前艳，梦里人来江上愁。么凤欲飞春絮静，海棠将睡午风柔。狂歌白苧翻新曲，笑指青山问旧游。莫道閒情消未得，主人起舞客重留。
禁足
作者：袁俨
朝代：明
体裁：五言律诗

林树散朝晞，愁人只掩扉。蜗文生敝榻，剑气冷春衣。帘外一僮至，尊前双燕飞。羊裘随处着，不上钓鱼矶。
十月始见菊
作者：袁公冕
朝代：明

怪尔清姿消瘦尽，冷风疏雨亦凄其。玄冬乍见真成晚，白首相期亦未迟。云暗郡城愁独坐，日斜乡国望移时。樽前摘索原因醉，烛底歌吟转更悲。
寄陈原性
作者：袁养福
朝代：明

漫客狂游去不归，柳深江碧莫春时。十年客梦连宵雨，万里山行满箧诗。南浦草多离恨远，青楼人去雁来迟。何妨脱却风尘吏，日日街头醉似泥。
上已日饮朱叔重东园
作者：袁凯
朝代：明
体裁：五言律诗

东园临上已，北渚倒清觥。门系山公马，花留子晋笙。烂羊方饫箸，鲜鲤忽调羹。不用思归去，猗兰白露生。
下直怀北山隐者
作者：袁凯
朝代：明

载笔侍云陛，向夕始余闲。抚彼清冷觞，慰此忧戚颜。出轩月才皓，临街露已繁。广庭行且止，修槛去复攀。幽树蔼深翠，余花发微殷。俯仰不知久，星汉勿西还。归来空房卧，严城漏欲残。鸦呜九井动，剑佩亦珊珊。将随夔龙后，祗肃谒重关。缅怀息心侣，遗世在云山。焉能从之去，逍遥岩桂间。
下直怀北山隐者
作者：袁凯
朝代：明
体裁：古风

载笔侍云陛，向夕始馀閒。抚彼清冷觞，慰此忧戚颜。出轩月才皓，临街露已繁。广庭行且止，修槛去复攀。幽树蔼深翠，馀花发微殷。俯仰不知久，星汉忽西还。归来空房卧，严城漏欲残。鸦鸣九井动，剑佩亦珊珊。将随夔龙后，祗肃谒重关。缅怀息心侣，遗世在云山。焉能从之去，逍遥岩桂间。
与倪元镇饮得江上雨
作者：袁凯
朝代：明

亹霂飘无际，凭阑千里阴。芳田沾泥泥，清波望沉沉。楚客帆已重，吴宫树转深。归鸿无肃羽，别渚有哀吟。君知此时意，宁识故园心。
与倪元镇饮得江上雨
作者：袁凯
朝代：明
体裁：古风

霢霂飘无际，凭阑千里阴。芳田沾泥泥，清波望沈沈。楚客帆已重，吴宫树转深。归鸿无肃羽，别渚有哀吟。君知此时意，宁识故园心。
丙申三月一日北山雨望（时张士诚据吴）
作者：袁凯
朝代：明
体裁：七言律诗

冻雨萧条江上来，随风沾洒气幽哉。陆机茅屋终难住，伍相祠堂亦可哀。独客飘飘何处去，孤帆寂寂几时回。《竹枝》声断沧江暮，短发无辜独受催。
丙申岁书怀
作者：袁凯
朝代：明
体裁：五言律诗

素书犹在箧，白发忽盈簪。空费千金学，何尝一称心。呼鸡秋岸远，饮犊夜江深。欲问三迁术，陶朱不可寻。
久旱雨后行园
作者：袁凯
朝代：明

旱云不可沮，丘园生意穷。旨蓄已无遗，何以御吾冬。昊天无终极，玄化沛神功。密云兴四郊，飞雨蔽遥空。涸池既堪荡，长沟复淙蜺。衰茄渐回紫，梨亦高垂红。堤柳更薄阴，汀花还短丛。荒垄爱登陟，平林望青骢。即此已愉悦，固知慰疲农。愧无诗人德，何由歌屡丰。
久旱雨后行园
作者：袁凯
朝代：明

旱云不可沮，丘园生意穷。
旨蓄已无遗，何以御吾冬。
昊天无终极，玄化沛神功。
密云兴四郊，飞雨蔽遥空。
涸池既堪荡，长沟复淙蜺。
衰茄渐回紫，梨亦高垂红。
堤柳更薄阴，汀花还短丛。
荒垅爱登陟，平林望青骢。
即此已愉悦，固知慰疲农。
愧无诗人德，何由歌屡丰。
久旱雨后行园
作者：袁凯
朝代：明
体裁：古风

旱云不可沮，丘园生意穷。旨蓄已无遗，何以御吾冬。昊天无终极，玄化沛神功。密云兴四郊，飞雨蔽遥空。涸池既灌荡，长沟复淙潨。衰茄渐回紫，梨亦高垂红。堤柳更薄阴，汀花还短丛。荒陇爱登陟，平林望青葱。即此已愉悦，固知慰疲农。愧无诗人德，何由歌屡丰。
久雨
作者：袁凯
朝代：明

荒村处处闻流水，草阁时时自掩扉。
庭树叶深沙鸟宿，野藤花退蜜蜂希只将书卷消长夏，更倚
渔舟送落晖。
天意未教戎马息，老夫漂泊敢言归。
久雨
作者：袁凯
朝代：明

荒村处处闻流水，草阁时时自掩扉。庭树叶深沙鸟宿，野藤花退蜜蜂稀。只将书卷消长夏，更倚渔舟送落晖。天意未教戎马息，老夫漂泊敢言归。
久雨后寓所
作者：袁凯
朝代：明
体裁：七言律诗

荒村处处闻流水，草阁时时自掩扉。庭树叶深沙鸟宿，野藤花退密蜂稀。只将书卷消长夏，更倚渔舟送落晖。天意未教戎马息，老夫漂泊敢言归。
乡友携酒至舍下
作者：袁凯
朝代：明

野老何所将，春醪及园蔬。遥遥适我舍，相与为欢娱。上谈羲皇际，下逮唐与虞。秦汉无足论，且复话樵渔。樵渔虽微贱，颇似淳古初。戒之勿易言，相顾但嗟吁。且尽一日乐，焉能念其余。
乡友携酒至舍下
作者：袁凯
朝代：明
体裁：古风

野老何所将，春醪及园蔬。遥遥适我舍，相与为欢娱。上谈羲皇际，下逮唐与虞。秦汉无足论，且复话樵渔。樵渔虽微贱，颇似淳古初。戒之勿易言，相顾但嗟吁。且尽一日乐，焉能念其馀。
书北山精舍壁
作者：袁凯
朝代：明
体裁：古风

夙昔慕幽旷，中年值奔走。及兹始知返，顾已成皓首。兹为山水选，风气固深厚。崒嵂皆巘崿，绵邈尽林薮。清泉泻幽磴，白云被层阜。既多缁素流，况有耕钓叟。初心已云协，雅言得兼受。始来疏梅堕，复此山樱剖。庶几去日迟，谁谓行当久。挥手谢朋侣，吾将寄衰朽。
书北山精舍壁
作者：袁凯
朝代：明

夙昔慕幽旷，中年值奔走。及兹始知返，顾已成皓首。兹为山水选，风气固深厚。崒嵂皆巘崿，绵邈尽林薮。清泉泻幽磴，白雪被层阜。既多缁素流，况有耕钓叟。初心已云协，雅言得兼受。始来疏梅堕，复此山樱剖。庶几去日迟，谁谓行当久。挥手谢朋侣，吾将寄衰朽。
书寓所壁
作者：袁凯
朝代：明
体裁：五言律诗

野水连斜屋，秋林正压床。把书惊眼暗，嗜酒觉身狂。王伯功名切，江湖战斗忙。分明故园路，岁岁欲相忘。
书寓所西斋二首·其一
作者：袁凯
朝代：明
体裁：七言律诗

繁杏夭桃碧井西，牵牛天棘故相迷。遂令锦雉将雏雊，复有黄鹂作队飞。地远岂知时序改，身閒直与野人齐。塘坳来往谁能见，只有儿童识杖藜。
书寓所西斋二首·其二
作者：袁凯
朝代：明
体裁：七言律诗

西斋春树日阴阴，下有飞花一尺深。幽客未容他处坐，新诗只向此中吟。邻翁小圃春相接，渔父扁舟晚更寻。归去故园应念此，他时怀抱亦难禁。
乱后溪上贻一二同志
作者：袁凯
朝代：明
体裁：七言律诗

莫道閒居野老贫，秋园事事可怜人。隔溪柿叶红于火，出水寒鱼白胜银。谁为草茅堆积久，只令儿子扫除频。棋局茶瓯纵无恙，㡳须相弃不相亲。
京师归别业
作者：袁凯
朝代：明

郊园草已遍，杂卉驻余春。游丝牵木杪，孤莺鸣水滨。羁人怀旧居，日夕自伤神。遥遥千里途，岂复念苦辛。欣然入场圃，儿女各来亲。当轩释负檐，拂去衣上尘。老夫行役久，归来志复伸。陶潜爱清风，张生思故莼。援笔为此诗，示我邻里人。
京师归别业
作者：袁凯
朝代：明
体裁：古风

郊园草已遍，杂卉驻馀春。游丝牵木杪，孤莺鸣水滨。羁人怀旧居，日夕自伤神。遥遥千里途，岂复念苦辛。欣然入场圃，儿女各来亲。当轩释负担，拂去衣上尘。老夫行役久，归来志复伸。陶潜爱清风，张生思故莼。援笔为此诗，示我邻里人。
京师归别墅
作者：袁凯
朝代：明

政拙辞骢马，身闲问绿蓑。此生人共弃，长日自行歌。野圃啼莺满，春江斗鸭多。黄家酒垆近，风雨亦来过。
京师归至丹阳逢侯生大醉
作者：袁凯
朝代：明

白下西风吹夜凉，五湖秋草着微霜。千家砧杵初凌乱，独客关山正渺茫。归去定应残腊尽，飘零犹幸此身强。丹阳郭里盈樽酒，且为侯芭发醉狂。
京师归至丹阳逢侯生大醉
作者：袁凯
朝代：明
体裁：七言律诗

白下西风吹夜凉，五湖秋草著微霜。千家砧杵初凌乱，独客关山正渺茫。归去定应残腊尽，飘零犹幸此身强。丹阳郭里盈樽酒，且为侯芭发醉狂。
京师得家书
作者：袁凯
朝代：明
体裁：五言绝句

江水一千里，家书十五行。行行无别语，只道早还乡。
京师得家书
作者：袁凯
朝代：明

江水三千里，家书十五行。行行无别语，只道早还乡。
京师怀吴中黄道士
作者：袁凯
朝代：明
体裁：七言律诗

吴下黄师我所怜，江湖离别又三年。家贫似为耽诗句，世乱谁能与酒钱。溪上瓜田应蔓草，沙边茅屋任风颠。稍待东南春水绿，老夫书札寄吴船。
京师怀吴中黄道士
作者：袁凯
朝代：明

吴下黄师我所怜，江湖离别又三年。家贫似为耽诗句，世乱谁能与酒钱。溪上瓜田应蔓草，沙边茅屋正风颠。稍待东南春水绿，老夫书札寄吴船。
从军行
作者：袁凯
朝代：明

烽火塞上来，发卒备戎虏。翩翩长安儿，力未胜弓弩。幸蒙车骑念，出入在幕府。风烟一朝息，归来受茅土。番笑李将军，血战自辛苦。
从军行
作者：袁凯
朝代：明
体裁：乐府曲辞

烽火塞上来，发卒备戎虏。翩翩长安儿，力未胜弓弩。幸蒙车骑念，出入在幕府。风烟一朝息，归来受茅土。翻笑李将军，血战自辛苦。
任氏北园呈席上诸公
作者：袁凯
朝代：明
体裁：五言律诗

春色谁家好，名园江上开。红楼连广陌，白水接高台。鱼畏垂纶去，莺因好树来。高朋方满座，虚薄愧多才。
估客乐
作者：袁凯
朝代：明
体裁：乐府曲辞

大船峨峨来，小船蔽江下。借问是阿谁，云是襄阳估。袭轻货，走四方。衣美锦，食稻粱。可怜江南农无老与少，终岁力耕不得一饱。
偕友人早出郊
作者：袁凯
朝代：明
体裁：古风

离群寡游豫，得朋殊缱绻。相将度春水，散漫入芳甸。班荆烟乍敛，摘花露犹泫。林莺坐未出，沙鸟飞还见。遥山浮空翠，晴云曳轻练。一听野人言，复起沧洲愿。
偕黄叔明王元吉钱伯云张梦辰金彦振元夕观灯会于萧塘吴隐居景元家举酒属客曰七人四百九十岁为首句灯字为韵赋此时洪武乙丑也
作者：袁凯
朝代：明
体裁：七言律诗

七人四百九十岁，吴家堂上看花灯。皓首庞眉方满座，金杯玉碗出清冰。三寸黄柑浑似蜜，百壶春酒况如渑。今日相逢总知己，老夫欢喜欲飞腾。
偕黄叔明王元吉钱伯云张梦辰金彦振元夕观灯会于萧塘隐居景元举酒属客曰七人四百九十岁为首句以灯字为韵予赋此时洪武乙丑也（洪武十八年）
作者：袁凯
朝代：明

七人四百九十岁，吴家堂上看花灯。皓首庞眉方满坐，金杯玉碗出清冰。三寸黄柑浑似蜜，百壶春酒况如渑。今日相逢总知己，老夫欢喜欲飞腾。
傅岩操
作者：袁凯
朝代：明
体裁：琴操

日之将出兮，余趋乎筑之所。杵丁丁而不息兮，汗淫淫之如雨。日既入而始休兮，饭粗粝而不饱。呜呼其命兮，余何辞乎此苦。
兵后大醉陶与权宅丙申九日也
作者：袁凯
朝代：明
体裁：七言律诗

酒到愁肠味颇醇，花因白发更精神。儿童休笑灯前舞，老子今存死后身。何处江湖为乐土，谁家门户有閒人。多情独有陶徵士，醉过清秋不厌频。
兵后大醉陶与权宅丙申九日也
作者：袁凯
朝代：明

酒到愁肠味颇醇，花因白发更精神。儿童休笑灯前舞，老子今存死后身。何处江湖为乐土，谁家门户有闲人？多情独有陶征士，醉过清秋不厌频。
冶亭山晚眺
作者：袁凯
朝代：明
体裁：七言律诗

百尺孤亭落照间，六朝遗迹草班班。荣华有尽英雄去，江水无穷鸥鹭閒。商女晚来犹自唱，行人春尽不知还。故园遥在三江外，烟树微茫独倚阑。
出三江口有怀钱野人衮
作者：袁凯
朝代：明
体裁：五言律诗

处处无归路，悠悠且逝波。渚花风外少，江树雨中多。吹笛蛟龙听，开窗鹳鹤过。高人著书手，头白共蹉跎。
出西郊
作者：袁凯
朝代：明
体裁：古风

谷阳门西路，瀄汨澍清川。舟舻相萦带，蒲荷亦芊绵。依依望江渚，漠漠盼湖田。湖田今有秋，老稚饭红莲。此实父母邦，乱离乃弃捐。垂老幸得归，不识陌与阡。卜筑愿兹始，逍遥终百年。
出西郊
作者：袁凯
朝代：明

谷阳门西路，瀄汩澍清川。舟舻相萦带，蒲荷亦芊绵。依依望江渚，漠漠盻湖田。湖田今有秋，老稚饭红莲。此实父母邦，乱离乃弃捐。垂老幸得归，不识陌与阡。卜筑愿兹始，逍遥终百年。
别墅
作者：袁凯
朝代：明
体裁：五言律诗

春园含薄雾，野水散轻阴。落絮随风舞，啼莺坐树深。旅情方自遣，幽意待人吟。独少扬雄客，时时载酒寻。
南京口号五首
作者：袁凯
朝代：明

君王观阙倚天开，画出金山复壮哉。率土再瞻龙虎气，高台还见凤凰来。圣帝明王德业尊，亲为清庙国西门。皇心自是超前古，况复贻谋及后昆。放牛归马净尘埃，地北天南道路开。火鸡驯象时时贡，不数周家白雉来。春雨初晴霁色开，天街风雨少尘埃。白面郎官调御马，双双骑过午门来。驾出东南正好春，山中草木更精神。扬雄老去才情减，羞见新来献赋人。
南京口号五首·其一
作者：袁凯
朝代：明

君王观阙倚天开，画出金山复壮哉。率土再瞻龙虎气，高台还见凤凰来。
南京口号五首·其三
作者：袁凯
朝代：明

放牛归马净尘埃，地北天南道路开。火鸡驯象时时贡，不数周家白雉来。
南京口号六首·其一
作者：袁凯
朝代：明
体裁：七言绝句

君王观阙倚天开，画出金山复壮哉。率土再瞻龙虎气，高台还见凤皇来。
南京口号六首·其三
作者：袁凯
朝代：明
体裁：七言绝句

放牛归马静尘埃，地北天南道路开。火鸡驯象时时贡，不教周家白雉来。
南京口号六首·其二
作者：袁凯
朝代：明
体裁：七言绝句

圣帝明王德业尊，亲为清庙国西门。皇心自是超前古，况复贻谋及后昆。
南京口号六首·其五
作者：袁凯
朝代：明
体裁：七言绝句

春雨初晴霁色开，天街风雨少尘埃。白面郎官调御马，双双骑过午门来。
南京口号六首·其六
作者：袁凯
朝代：明
体裁：七言绝句

驾出东南正好春，山中草木更精神。扬雄老去才情减，羞见新来献赋人。
南京口号六首·其四
作者：袁凯
朝代：明
体裁：七言绝句

南夷潭水渥洼津，幻出龙驹玉雪身。笑杀公孙井蛙耳，天生神武是真人。
即事二首
作者：袁凯
朝代：明

洛阳大贾爱名姬，富乐园中饮酒归。千步长廊好骑马，不愁春雨夜沾衣。天街酒好不须言，弦管春风处处喧。旧传北地鸣珂巷，得似南京富乐园。
即事二首·其一
作者：袁凯
朝代：明

洛阳大贾爱名姬，富乐园中饮酒归。千步长廊好骑马，不愁春雨夜沾衣。
即事二首·其一
作者：袁凯
朝代：明
体裁：七言绝句

洛阳大贾爱名姬，富乐园中饮酒归。千步长廊好骑马，不愁风雨夜沾衣。
即事二首·其二
作者：袁凯
朝代：明
体裁：七言绝句

天街酒好不须言，弦管春风处处喧。旧传北地鸣珂巷，得似南京富乐园。
口号一首
作者：袁凯
朝代：明
体裁：七言绝句

白沙乡里今年热，清酒家家味颇醇。明日杖藜行处醉，只愁齁睡恼比邻。
口号一首（丁酉岁作）〗
作者：袁凯
朝代：明

白沙乡里今年熟，清酒家家味颇醇。明日杖藜行处醉，只愁齁睡恼比邻。
古意二十首·其一
作者：袁凯
朝代：明
体裁：古风

八纮何茫茫，千里复万里。六马方骄悍，踸踔终未已。东临碣石岸，西涉流沙水。炎州气辉赫，幽谷水迤瀰。白日堕崦嵫，仓皇将何止。王良本贱工，善御徒云尔。焉能絷其足，伏枥啖刍豉。
古意二十首·其七
作者：袁凯
朝代：明
体裁：古风

秦师困邯郸，赵氏旦夕危。鲁连山中来，排患在重围。折冲不复言，辞金忽言归。清风映东夏，千载以为奇。我思邹孟氏，处世一何宜。被发虽可救，闭户终可为。斯言足明训，贤独未之思。
古意二十首·其二
作者：袁凯
朝代：明
体裁：古风

翩翩为学士，冠带自成群。朝去莫来归，终岁常辛勤。盈盈发春葩，烨烨竞芳辰。飘风倏然来，零落成埃尘。黄鹄游四海，日暮集昆崙。愿言息尔驾，还居守蓬门。
古意二十首·其二十
作者：袁凯
朝代：明
体裁：古风

十五志为学，四海访钜儒。低回梁宋郊，浩荡齐鲁区。庶从父老问，得亲交游徒。惜哉戎马起，中道乃趑趄。归来卧荒园，白首成下愚。
古意二十首·其八
作者：袁凯
朝代：明
体裁：古风

茫茫古人中，我爱原子思。食粟岂云饱，衣裘岂应时。憔悴衡门下，弹琴唱逸诗。大夫适何来，驷马行騑騑。入门即长叹，念子病何危。贫病固不同，发言忽若斯。谁为同门生，白首不见知。
古意二十首·其六
作者：袁凯
朝代：明
体裁：古风

中夜治舟楫，越海远游遨。游遨将何为，万宝聚岩坳。珊瑚七尺馀，珠树罗蓬蒿。持之向中国，可以金张豪。出门忽不乐，欲进心恒慅。但恐蛟龙怒，骨月沦波涛。人生亦有命，圣贤莫能逃。遗穗尚可拾，言归卧林皋。
古意二十首·其十一
作者：袁凯
朝代：明
体裁：古风

段生方踰垣，泄柳方闭门。二子岂独善，盖亦避世喧。种粟在南野，种葵在东园。日夕饭一盘，万钟何加焉。周孔有遗书，学士有遗言。吟咏荒园里，聊以终岁年。
古意二十首·其十七
作者：袁凯
朝代：明
体裁：古风

关中论功业，相国称发踪。一朝请苑地，廷尉忽相逢。免冠且徒跣，局促如儿童。陆生虽竖儒，进退颇从容。
古意二十首·其十五
作者：袁凯
朝代：明
体裁：古风

白日生东海，倏忽堕崦嵫。皓月方满盈，斯须亦已亏。淮阴有奇功，赫赫在一时。焉知束缚去，还为儿女欺。大道每如此，人事安足悲。独羡䲭夷子，轻舟去江湄。
古意二十首·其十八
作者：袁凯
朝代：明
体裁：古风

文皇好直言，容受无留停。郑公在当时，颇得谏诤名。一称田舍翁，千载伤我情。撄鳞固为难，回天亦非轻。先人有薄田，归与长沮耕。
古意二十首·其四
作者：袁凯
朝代：明
体裁：古风

楚人好鱼目，越人荐明珠。一日三至门，主人行徐徐。相见才一言，薄送下前除。洛阳苏季子，黄金满后车。邹孟诵尧舜，白首走道途。
古意（二十首）
作者：袁凯
朝代：明

八弦何茫茫，千里复万里。六马方骄悍，踸踔终未已。东临碣石岸，西涉流沙水。炎州气辉赫，幽谷水迤弥。白日堕崦嵫，仓惶将何止。王良本贱工，善御徒云尔。焉能絷其足，伏枥啖刍鼓。翩翩为学士，冠带自成群。朝去莫来归，终岁常辛勤。盈盈发春葩，烨烨竞芳辰。飘风倏然来，零落成埃尘。黄鹄游四海，日暮集仑仑。愿言息尔驾，还居守蓬门。团团明月珠，堕此浊水中。光彩虽未泯，沦没岂有穷。拔山固神力，举鼎亦无双。徒有千寻绠，挽之竟何从。颜生不远复，斯为盖世雄。楚人好鱼目，越人荐明珠。一日三至门，主人行徐徐。相见才一言，薄送下前除。洛阳苏季子，黄金满后车。邹轲诵尧舜，白首走道途。蓐食出门去，惨惨践严霜。问子将何之，千里赴洛阳。洛阳有剧孟，任侠世称强。我愿从之游，气势相颉颃。路逢二三子，被服儒衣裳。少长各有礼，讲诵麋鹿场。中心忽爱慕，与彼遂相忘。中夜治舟楫，越海远游遨。游遨将何为，万宝聚岩坳。珊瑚七尺余，珠树罗蓬蒿。持之向中国，可以金张豪。出门忽不乐，欲进心恒慅。但恐蛟龙怒，骨肉沦波涛。人生亦有命，圣贤莫能逃。遗穗尚可拾，言归卧林皋。秦师困邯郸，赵氏旦夕危。鲁连山中来，排患在重围。折冲不复言，辞金忽焉归。清风映东夏，千载以为奇。我思邹孟氏，处世一何宜。被发虽可救，闭户终可为。斯言足明训，贤独未之思。茫茫古人中，我爱原子思。食粟岂云饱，衣裘岂应时。憔悴衡门下，弹琴唱逸诗。大夫适何来，驷马行。入门即长叹，念子病何危。贫病固不同，发言忽若斯。谁为同门生，白首不见知。庄周善著书，汪洋不可禁。时时诋仲尼，何况赐与参。南金铸刍狗，隋珠弹微禽。自昔多横议，言高罪弥深。李斯游洛阳，名遂身亦危。一人具五刑，于古岂有之。呼儿语黄犬，相顾涕交颐。斯时夏黄公，商山方采芝。段生方逾垣，泄柳方闭门。二子岂独善，盖亦避世喧。种粟在南野，种葵在东园。日夕饭一盘，万钟何加焉。周孔有遗书，学士有遗言。吟咏荒园里，聊以终岁年。朝坐高堂上，白饭鲤鱼羹。暮归高堂上，华烛送清觥。况有四海人，相爱如弟兄。弹琴析疑义，欢乐各有情。以兹度一世，聊重不为轻。不学狂图子，空山望长生。登高望八荒，未见不死人。徒看后来冢，累累伤我神。伯侨与安期，于今亦不存。如何学仙侣，服食正纷纭。独羡颜氏子，陋巷以为仁。陶潜不愿仕，既仕亦为贫。遥遥去乡曲，当时已酸辛。衣冠对俗吏，自卯直至申。终日惟一飧，浊醪岂沾唇。归来荒园里，此志乃复伸。清风坐北窗，鸡黍会四邻。茫茫宇宙中，我思见其人。白日生东海，倏忽堕崦嵫。皓月方满盈，斯须亦已亏。淮阴有奇功，赫赫在一时。焉知束缚去，还为儿女欺。天道每如此，人事安足悲。独羡鸱夷子，轻舟去江湄。迢迢青云上，自昔为亨衢。亨衢岂无极，下视乃泥涂。商君变法时，宁知裂其躯。贵贱更迭来，荣辱在须臾。愿为双黄鹄，游戏江与湖。关中论功业，相国称发踪。一朝清苑地，廷尉忽相逢。免冠且徒跣，局促如儿童。陆生虽竖儒，进退颇从容。文皇好直言，容受无留停。郑公在当时，颇得谏诤名。□称田舍翁，千载伤我情。婴鳞固为难，回天亦非轻。先人有薄田，归与长沮耕。幽谷有贫士，白发被两肩。人事既乖互，年运亦迍邅。敝屣久不缝，短褐夙已穿。读书虽闻道，好酒况无钱。常遭富人笑，岂有贵人怜。我闻齐景公，千驷亦徒然。夷齐饿西山，后世称圣贤。十五志为学，四海访巨儒。低回梁宋郊，浩荡齐鲁区。庶从父老问，得亲交游徒。惜哉戎马起，中道乃趑趄。归来卧荒园，白首成下愚。
古意（二十首）
作者：袁凯
朝代：明

楚人好鱼目，越人荐明珠。
一日三至门，主人行徐徐。
相见才一言，薄送下前除。
洛阳苏季子，黄金满后车。
邹轲诵尧舜，白首走道途。¤
古意（二十首）
作者：袁凯
朝代：明

段生方逾垣，泄柳方闭门。
二子岂独善，盖亦避世喧。
种粟在南野，种葵在东园。
日夕饭一盘，万钟何加焉。
周孔有遗书，学士有遗言。
吟咏荒园里，聊以终岁年。¤
古意（二十首）
作者：袁凯
朝代：明

登高望八荒，未见不死人。
徒看后来冢，累累伤我神。
伯侨与安期，于今亦不存。
如何学仙侣，服食正纷纾独羡颜氏子，陋巷以为仁。¤
古意（二十首）
作者：袁凯
朝代：明

白日生东海，倏忽堕崦嵫。
皓月方满盈，斯须亦已亏。
淮阴有奇功，赫赫在一时。
焉知束缚去，还为儿女欺。
天道每如此，人事安足悲。
独羡鸱夷子，轻舟去江湄。¤
古意（二十首）
作者：袁凯
朝代：明

秦师困邯郸，赵氏旦夕危。
鲁连山中来，排患在重围。
折冲不复言，辞金忽焉归。
清风映东夏，千载以为奇。
我思邹孟氏，处世一何宜。
被发虽可救，闭户终可为。
斯言足明训，贤独未之思。¤
古意（二十首）
作者：袁凯
朝代：明

翩翩为学士，冠带自成群。
朝去莫来归，终岁常辛勤。
盈盈发春葩，烨烨竞芳辰。
飘风倏然来，零落成埃尘。
黄鹄游四海，日暮集仑仑。
愿言息尔驾，还居守蓬门。¤
古意（二十首）
作者：袁凯
朝代：明

蓐食出门去，惨惨践严霜。
问子将何之，千里赴洛阳。
洛阳有剧孟，任侠世称强。
我愿从之游，气势相颉颃。
路逢二三子，被服儒衣裳。
少长各有礼，讲诵麋鹿常中心忽爱慕，与彼遂相忘。¤
古意（二十首）·其一
作者：袁凯
朝代：明

八弦何茫茫，千里复万里。六马方骄悍，踸踔终未已。东临碣石岸，西涉流沙水。炎州气辉赫，幽谷水迤弥。白日堕崦嵫，仓惶将何止。王良本贱工，善御徒云尔。焉能絷其足，伏枥啖刍鼓。
古意（二十首）·其七
作者：袁凯
朝代：明

秦师困邯郸，赵氏旦夕危。鲁连山中来，排患在重围。折冲不复言，辞金忽焉归。清风映东夏，千载以为奇。我思邹孟氏，处世一何宜。被发虽可救，闭户终可为。斯言足明训，贤独未之思。
古意（二十首）·其三
作者：袁凯
朝代：明
体裁：古风

团团明月珠，堕此浊水中。光彩虽未泯，沦没岂有穷。拔山固神力，举鼎亦无双。徒有千寻绠，挽之竟何从。颜生不远复，斯为盖世雄。
古意（二十首）·其九
作者：袁凯
朝代：明
体裁：古风

庄周善著书，汪洋不可禁。时时诋仲尼，何况赐与参。南金铸刍狗，隋珠弹微禽。自昔多横议，言高罪弥深。
古意（二十首）·其二
作者：袁凯
朝代：明

翩翩为学士，冠带自成群。朝去莫来归，终岁常辛勤。盈盈发春葩，烨烨竞芳辰。飘风倏然来，零落成埃尘。黄鹄游四海，日暮集仑仑。愿言息尔驾，还居守蓬门。
古意（二十首）·其二十
作者：袁凯
朝代：明

十五志为学，四海访巨儒。低回梁宋郊，浩荡齐鲁区。庶从父老问，得亲交游徒。惜哉戎马起，中道乃趑趄。归来卧荒园，白首成下愚。
古意（二十首）·其五
作者：袁凯
朝代：明
体裁：古风

蓐食出门去，惨惨践严霜。问子将何之，千里赴洛阳。洛阳有剧孟，任侠世称强。我愿从之游，气势相颉颃。路逢二三子，被服儒衣裳。少长各有礼，讲诵麋鹿场。中心忽爱慕，与彼遂相忘。
古意（二十首）·其八
作者：袁凯
朝代：明

茫茫古人中，我爱原子思。食粟岂云饱，衣裘岂应时。憔悴衡门下，弹琴唱逸诗。大夫适何来，驷马行。入门即长叹，念子病何危。贫病固不同，发言忽若斯。谁为同门生，白首不见知。
古意（二十首）·其六
作者：袁凯
朝代：明

中夜治舟楫，越海远游遨。游遨将何为，万宝聚岩坳。珊瑚七尺余，珠树罗蓬蒿。持之向中国，可以金张豪。出门忽不乐，欲进心恒慅。但恐蛟龙怒，骨肉沦波涛。人生亦有命，圣贤莫能逃。遗穗尚可拾，言归卧林皋。
古意（二十首）·其十
作者：袁凯
朝代：明
体裁：古风

李斯游洛阳，名遂身亦危。一人具五刑，于古岂有之。呼儿语黄犬，相顾涕交颐。斯时夏黄公，商山方采芝。
古意（二十首）·其十一
作者：袁凯
朝代：明

段生方逾垣，泄柳方闭门。二子岂独善，盖亦避世喧。种粟在南野，种葵在东园。日夕饭一盘，万钟何加焉。周孔有遗书，学士有遗言。吟咏荒园里，聊以终岁年。
古意（二十首）·其十七
作者：袁凯
朝代：明

关中论功业，相国称发踪。一朝清苑地，廷尉忽相逢。免冠且徒跣，局促如儿童。陆生虽竖儒，进退颇从容。
古意（二十首）·其十三
作者：袁凯
朝代：明
体裁：古风

登高望八荒，未见不死人。徒看后来冢，累累伤我神。伯侨与安期，于今亦不存。如何学仙侣，服食正纷纭。独羡颜氏子，陋巷以为仁。
古意（二十首）·其十九
作者：袁凯
朝代：明
体裁：古风

幽谷有贫士，白发被两肩。人事既乖互，年运亦迍邅。敝屣久不缝，短褐夙已穿。读书虽闻道，好酒况无钱。常遭富人笑，岂有贵人怜。我闻齐景公，千驷亦徒然。夷齐饿西山，后世称圣贤。
古意（二十首）·其十二
作者：袁凯
朝代：明
体裁：古风

朝坐高堂上，白饭鲤鱼羹。暮归高堂上，华烛送清觥。况有四海人，相爱如弟兄。弹琴析疑义，欢乐各有情。以兹度一世，聊重不为轻。不学狂图子，空山望长生。
古意（二十首）·其十五
作者：袁凯
朝代：明

白日生东海，倏忽堕崦嵫。皓月方满盈，斯须亦已亏。淮阴有奇功，赫赫在一时。焉知束缚去，还为儿女欺。天道每如此，人事安足悲。独羡鸱夷子，轻舟去江湄。
古意（二十首）·其十八
作者：袁凯
朝代：明

文皇好直言，容受无留停。郑公在当时，颇得谏诤名。□称田舍翁，千载伤我情。婴鳞固为难，回天亦非轻。先人有薄田，归与长沮耕。
古意（二十首）·其十六
作者：袁凯
朝代：明
体裁：古风

迢迢青云上，自昔为亨衢。亨衢岂无极，下视乃泥涂。商君变法时，宁知裂其躯。贵贱更迭来，荣辱在须臾。愿为双黄鹄，游戏江与湖。
古意（二十首）·其十四
作者：袁凯
朝代：明
体裁：古风

陶潜不愿仕，既仕亦为贫。遥遥去乡曲，当时已酸辛。衣冠对俗吏，自卯直至申。终日惟一飧，浊醪岂沾唇。归来荒园里，此志乃复伸。清风坐北窗，鸡黍会四邻。茫茫宇宙中，我思见其人。
古意（二十首）·其四
作者：袁凯
朝代：明

楚人好鱼目，越人荐明珠。一日三至门，主人行徐徐。相见才一言，薄送下前除。洛阳苏季子，黄金满后车。邹轲诵尧舜，白首走道途。
和王叔善祀天妃有雪
作者：袁凯
朝代：明
体裁：七言律诗

酒正初传内府醪，南来河伯避行舠。百年祀事从邦典，半夜神光出海涛。花散晓风纷烂漫，礼成春殿肃清高。圣躬端为苍生祷，不比乘槎汉使劳。
和王叔善祀天妃有雪
作者：袁凯
朝代：明

酒正初传内府醪，南来河伯避行舠。百年祀事崇邦典，半夜神光出海涛。花散晓风纷烂熳，礼成春殿肃清高。圣躬端为苍生祷，不比乘槎汉使劳。
咏池上杂花
作者：袁凯
朝代：明
体裁：古风

猗那临池沼，的皪异蒿蓬。丹凤已轩举，牵牛亦蒙茸。天莲碾轻碧，春罗敷浅红。浥露方卧陇，因风更依窗。离立各为侣，缠绵复成丛。乃知生物心，非藉雕琢功。淋漓元气问，洪纤系其逢。悠悠念吾始，默默思何穷。
咏池上芭蕉
作者：袁凯
朝代：明
体裁：古风

亭亭虚心植，冉冉繁阴布。既掩猗兰砌，还覆莓苔路。卷舒今自知，衰荣随所寓。默契方在兹，临轩挹清醑。
咏溪上所栽桃
作者：袁凯
朝代：明

桃树移栽近浅沙，呼儿插竹护欹斜。秋来拟吃垂垂实，春到还看浩浩花。旋置酒旗深处挂，更将渔艇密边遮。老夫未是文章手，故少新诗对客夸。
咏溪上所栽桃
作者：袁凯
朝代：明
体裁：七言律诗

桃树移栽近浅沙，呼儿插竹护欹斜。秋来拟吃垂垂实，春到还看浩浩花。旋置酒旗深处挂，更将渔艇密边遮。老夫未是文章手，故少新诗对客誇。
咏马九首·其一
作者：袁凯
朝代：明
体裁：五言绝句

生长月支国，何年入汉疆。犹怀水草意，懒逐左贤王。
咏马九首·其七
作者：袁凯
朝代：明
体裁：五言绝句

鞭策相驱急，身心不自持。悔当艰险地，有巧不能施。
咏马九首·其三
作者：袁凯
朝代：明
体裁：五言绝句

玉汗通身湿，牵衣阵阵香。曾骑妃子笑，疑是荔枝浆。
咏马九首·其九
作者：袁凯
朝代：明
体裁：五言绝句

老眼几曾开，荒郊独往来。谁能饱刍菽，犹胜驾驽骀。
咏马九首·其二
作者：袁凯
朝代：明
体裁：五言绝句

将军皆卫霍，不复见韩彭。驰骋沙场日，时时意不平。
咏马九首·其五
作者：袁凯
朝代：明
体裁：五言绝句

雪落天山夜，风吹瀚海乾。驽骀俱冻死，此骨独禁寒。
咏马九首·其八
作者：袁凯
朝代：明
体裁：五言绝句

荒郊还独卧，泪眼几曾开。历历经行路，时时入梦来。
咏马九首·其六
作者：袁凯
朝代：明
体裁：五言绝句

秦政无灵气，汉武非仙才。当时若遇此，一直上蓬莱。
咏马九首·其四
作者：袁凯
朝代：明
体裁：五言绝句

穆王乘八骏，此骨独超群。系向蟠桃树，飞花散满身。
喜洪山人恕复至
作者：袁凯
朝代：明
体裁：七言律诗

烟巷鸡鸣曙色开，秋林鹊噪远人回。老夫自扫风前叶，稚子兼锄雨后苔。近市酒浆浑易得，傍溪鱼蟹亦须来。鸥边野水明如镜，更坐寒山共一杯。
因何彦明赋八新效其体 其七 新蝶
作者：袁凯
朝代：明
体裁：五言绝句

怯露依芳蕙，惊风入绣帏。莫将罗扇扑，更待满园飞。
因何彦明赋八新效其体 其三 新燕
作者：袁凯
朝代：明
体裁：五言绝句

乍拂芳池远，还窥绣幕重。莫将花片蹴，飞舞满筵中。
因何彦明赋八新效其体 其六 新柳
作者：袁凯
朝代：明
体裁：五言绝句

浅色初含雨，轻阴未过池。黄昏画楼畔，最是断肠时。
因何彦明赋八新效其体 其四 新草
作者：袁凯
朝代：明
体裁：五言绝句

水边春尚浅，沙际叶才穿。拾翠双双女，迢迢度碧烟。
因何彦明赋八新效其体·新烟
作者：袁凯
朝代：明

覆堤初冉冉，渡水尚迟迟。一树梨花色，犹能似旧时。柳外朝朝雨，平添过旧痕。往时桃叶渡，今日更销魂。乍拂芳池远，还窥绣幕重。莫将花片蹴，飞舞满筵中。水边春尚浅，沙际叶才穿。拾翠双双女，迢迢度碧烟。芳树何年到，西园梦里惊。不须重听汝，只是旧时声。浅色初含雨，轻阴未过池。黄昏画楼畔，最是断肠时。怯露依芳蕙，惊风入绣帏。莫将罗扇扑，更待满园飞。既从碧云上，复傍绮窗移。愿得长如此，教人学画眉。
城西送邓生二首·其一
作者：袁凯
朝代：明
体裁：七言绝句

千山风雪正霏霏，君去金陵几日归。凤凰台上还吹笛，东望沧溟泪满衣。
城西送邓生二首·其二
作者：袁凯
朝代：明
体裁：七言绝句

东望沧溟涕泗垂，闺中少妇亦沾衣。他时若有相思字，只寄春江燕子归。
壬寅九日
作者：袁凯
朝代：明
体裁：七言律诗

野老园篱江水东，洋洋夕露满幽丛。已教短发从天白，未厌秋花特地红。身世只今惟仗酒，安危从此不关侬。神交赖有陶徵士，避地休官意颇同。
壬寅九日
作者：袁凯
朝代：明

野老园篱江水东，溥溥夕露满幽丛。
已教短发从天白，未厌秋花特地红。
身世只今惟仗酒，安危从此不关侬。
神交赖有陶征士，避地休官意颇同。
壬寅九日
作者：袁凯
朝代：明

野老园篱江水东，漙漙夕露满幽丛。已教短发从天白，未厌秋花特地红。身世只今惟仗酒，安危从此不关侬。神交赖有陶征士，避地休官意颇同。
复出西郊
作者：袁凯
朝代：明

步出城西门，春岸多流水。
戺戺沙雁去，茷々江云起。
居民亦何事，南亩将耘耔。
提携汀沙际，吴语烟雾里。
自予离兵燹，廿载劳转徙。
归来展游眺，泫然怀我里。
余年幸有待，萑菅终可理。
复出西郊
作者：袁凯
朝代：明

步出城西门，春岸多流水。戺戺沙雁去，茷茷江云起。居民亦何事，南亩将耘耔。提携汀沙际，吴语烟雾里。自予离兵燹，廿载劳转徙。归来展游眺，泫然怀我里。余年幸有待，萑菅终可理。
复出西郊
作者：袁凯
朝代：明
体裁：古风

步出城西门，春岸多流水。��沙雁去，茷茷江云起。居民亦何事，南亩将耘耔。提携汀沙际，吴语烟雾里。自予离兵燹，廿载劳转徙。归来展游眺，泫然怀我里。馀年幸有待，萑菅终可理。
夏景南宅摆霞
作者：袁凯
朝代：明
体裁：古风

高斋夜方永，明灯吐光华。宾友远来集，笑语纷已哗。中庖出肥鲜，盈盘叠赪霞。兽鼎翻涛澜，象箸正交加。屡渍不厌频，啖之味逾佳。春醪亦时至，醉饱岂云赊。我本羁旅人，不复知叹嗟。何以著斯美，永言发淫哇。
夜泊镆铘城
作者：袁凯
朝代：明

江水春逾阔，山云夕更深。移舟沙树底，拄杖古城阴。鸿雁搀人去，蛟龙入夜吟。故园双泪眼，拭断更沾襟。
夜泊镆铘城
作者：袁凯
朝代：明
体裁：五言律诗

江水春逾阔，山云夕更深。移舟沙树底，挂杖古城阴。鸿雁搀人去，蛟龙入夜吟。故园双泪眼，拭断更沾襟。
夜经胥浦乡新被寇（丙申冬）
作者：袁凯
朝代：明

枯蒿茫茫雪初集，青泥小岸硬复湿。草鞋断尽余两耳，十步九倒何由立。空村无人不敢入，野狗龈龈累百十。沟中死人血未干，终夜冤魂自相泣。
夜经胥浦乡时新被寇
作者：袁凯
朝代：明
体裁：古风

枯蒿茫茫雪初集，青泥小岸硬复湿。草鞋断尽馀两耳，十步九倒何由立。空村无人不敢入，野狗龈龈累百十。沟中死人血未乾，终夜冤魂自相泣。
夜至瓜洲
作者：袁凯
朝代：明
体裁：七言绝句

瓜洲人家灯火微，瓜洲波上行人稀。敲门买得双清酒，船在西陵逆浪归。
夜雨
作者：袁凯
朝代：明
体裁：古风

黑风漫天天雨汁，海水荡潏如山立。沙头旧屋四角崩，草茅无人不收拾。此时归来夜将半，短衣无绵满身湿。西邻灯火唤不应，饭冷欲食何由食。
夜饮陈叟宅
作者：袁凯
朝代：明
体裁：五言律诗

西苑春光好，东堂夜色浓。捲帘池草碧，入户烛花红。烂醉谁能禁，高歌自不穷。于陵陈仲子，心腹最知侬。
大醉后率尔三首
作者：袁凯
朝代：明

白头儒生何所作，独把尘编海边坐。上书格君事已晚，杀贼救民力尤懦。四十无闻五十来，不如牛马空长大。身是江南儒家子，十五学经二十史。低回欲得圣贤心，浩荡更觅先儒旨。当时自谓才可重，岂料中年人不用。白头总得溪上田，手脚生疏不能种。腐儒学经经不明，腐儒欲耕无地耕。读书耕田两无成，不如相随剧孟辈，博钱吃酒洛阳城。
大醉后率尔三首·其一
作者：袁凯
朝代：明
体裁：古风

白头书生何所作，独把尘编海边坐。上书格君事已晚，杀贼救民力尤懦。四十无闻五十来，不如牛马空长大。
大醉后率尔三首·其一
作者：袁凯
朝代：明

白头儒生何所作，独把尘编海边坐。上书格君事已晚，杀贼救民力尤懦。四十无闻五十来，不如牛马空长大。
大醉后率尔三首·其二
作者：袁凯
朝代：明

身是江南儒家子，十五学经二十史。低回欲得圣贤心，浩荡更觅先儒旨。当时自谓才可重，岂料中年人不用。白头总得溪上田，手脚生疏不能种。
大醉后率尔三首·其二
作者：袁凯
朝代：明
体裁：古风

身是江南儒家子，十五学经二十史。低回欲得圣贤心，浩荡更觅先儒旨。当时自谓才可重，岂料中年人不用。白头纵得溪上田，手脚生疏不能种。
大醉后率尔（三首）〗
作者：袁凯
朝代：明
体裁：古风

腐儒学经经不明，腐儒欲耕无地耕。读书耕田两无成，不如相随剧孟辈，博钱吃酒洛阳城。
大雨书寓所壁二首·其一
作者：袁凯
朝代：明
体裁：七言律诗

五月六月雨绵绵，东望黄浦水连天。小溪漫漫不可渡，高岸兀兀何由全。家童种荷已穿壁，野老捕鱼还满船。南邻少妇亦可恶，浊酒盈缸须见钱。
大雨书寓所壁二首·其二
作者：袁凯
朝代：明
体裁：七言律诗

湿云密密覆高轩，浊水淊淊注满园。一双白鸟当窗下，无数黄蜂入户喧。亲朋何由致音问，道路已绝无攀援。野瓜新菜最称意，引蔓开花满败垣。
姚性存将归鹤沙以诗见别次韵
作者：袁凯
朝代：明
体裁：七言律诗

十年避地谁知我，此日看君自可人。空谷正思驹皎皎，清溪还度石磷磷。韩公住处皆荒服，区册归时及早春。闻道沙边风俗好，老夫东望欲为邻。
客中夜坐
作者：袁凯
朝代：明

落叶萧萧淮水长，故园归路更微茫。一声新雁三更雨，何处行人不断肠。
客中夜坐
作者：袁凯
朝代：明
体裁：七言绝句

落木萧萧淮水长，故园归路更微茫。一声新雁三更雨，何处行人不断肠。
客中除夕
作者：袁凯
朝代：明

今夕为何夕，他乡说故乡。
看人儿女大，为客岁年长。
戎马无休歇，关山正渺茫。
一杯柏叶酒，未敌泪千行。
客中除夜
作者：袁凯
朝代：明
体裁：诗

今夕为何夕，他乡说故乡。看人儿女大，为客岁年长。戎马无休歇，关山正渺茫。一杯椒叶酒，未敌泪千行。
客中除夜
作者：袁凯
朝代：明
体裁：五言律诗

今日为何夕，他乡说故乡。看人儿女大，为客岁年长。戎马无休歇，关山正渺茫。一杯椒叶酒，未敌泪千行。
宴王主簿宅
作者：袁凯
朝代：明
体裁：五言律诗

故人王短簿，老未即归田。宾客尊耆艾，园池有岁年。好花留舞蝶，高柳宿啼鹃。最爱西亭好，时时得醉眠。
寄三江王六秀才
作者：袁凯
朝代：明
体裁：七言绝句

沧洲荷屋晚秋时，橘柚青黄满户垂。安得扁舟趁潮去，醉看江雨散轻丝。
寄北山明上人
作者：袁凯
朝代：明
体裁：七言绝句

明公持律太精严，一住空山岁月淹。闻道新年结莲社，还能酤酒引陶潜。
寄南台掾朱自明时初复役
作者：袁凯
朝代：明
体裁：七言律诗

世祖行台列俊贤，掾郎家世本儒先。一时人物青云上，十道风霜白昼前。最爱群公交荐日，正逢天子中兴年。腐儒饥饿干戈际，欲买山阴雪后船。
寄家书
作者：袁凯
朝代：明
体裁：五言绝句

白发时时脱，青山处处同。人行千里外，书到五湖东。
寄王九秀才
作者：袁凯
朝代：明
体裁：五言绝句

夫子久不见，生涯今若何。惟应江上水，日日采菱荷。
寄瓢斋
作者：袁凯
朝代：明
体裁：七言绝句

不见瓢斋心自苦，金陵又复上金华。茫茫春草兼春水，肠断东风日易斜。
寄田官马录判
作者：袁凯
朝代：明
体裁：七言律诗

马卿离别又三秋，行李萧条古蓟州。粳稻熟时多有赐，蒲萄醉后却无愁。春风白雁云边去，落日黄河天际流。囊里新诗三百首，还能远寄海东头。
寄谢蔡道士惠山水障
作者：袁凯
朝代：明
体裁：七言绝句

荆门道士蔡昆丘，笔底丹青似虎头。寄我江南山水障，令人日夜忆沧洲。
寄钱彦德
作者：袁凯
朝代：明
体裁：七言绝句

故人别我山东去，千里长淮复大河。此日题诗付儿子，白头清泪不胜多。
寄钱德士修二国录兼东主司业
作者：袁凯
朝代：明
体裁：七言绝句

钱翁父子教成均，文章谁当继后尘。若见青箱老司业，还提江海钓鱼人。
寄顾文昭
作者：袁凯
朝代：明
体裁：七言绝句

最忆顾家池水湄，千株苔石坐题诗。如今又是三年别，白发萧萧只怕垂。
寄题马氏草堂兼柬黄二秀才
作者：袁凯
朝代：明
体裁：七言律诗

江上草堂风物幽，江花红白满汀洲。鸣鸠呼妇东西去，麋鹿将儿远近游。已有轩窗成晚趣，更无舟楫散春愁。东林早晚樱桃熟，应与黄香数劝酬。
寓所
作者：袁凯
朝代：明
体裁：七言律诗

草阁閒亭春水边，雨蒲风柳自纷然。邻翁对客惟争席，水鸟依人欲上船。西北朝廷无使节，东南城郭有烽烟。老夫避地非游说，正少苏家二顷田。
寓所二首（丁酉二月）
作者：袁凯
朝代：明

草阁闲庭春水边，雨蒲风柳自纷然。邻翁对客还争席，水鸟依人欲上船。西北朝廷无使节，东南城郭有烽烟。老夫避地非游说，正少苏家二顷田。西斋春树日阴阴，下有飞花一尺深。幽趣未容他处坐，新诗只向此中吟。邻翁小圃春相接，渔父扁舟晚更寻。归去故园应念此，他时怀抱亦难禁。
寓所二首（丁酉二月）·其一
作者：袁凯
朝代：明

草阁闲庭春水边，雨蒲风柳自纷然。邻翁对客还争席，水鸟依人欲上船。西北朝廷无使节，东南城郭有烽烟。老夫避地非游说，正少苏家二顷田。
寓所二首（丁酉二月）·其二
作者：袁凯
朝代：明

西斋春树日阴阴，下有飞花一尺深。幽趣未容他处坐，新诗只向此中吟。邻翁小圃春相接，渔父扁舟晚更寻。归去故园应念此，他时怀抱亦难禁。
寓所即事
作者：袁凯
朝代：明
体裁：五言律诗

沙水寒犹浅，江船远未来。举家忧米粒，终日走蒿莱。骨肉还相弃，交游定莫猜。痴儿饥困久，爱父强徘徊。
寓所寄何彦明
作者：袁凯
朝代：明
体裁：五言律诗

门倚秋沙白，窗含野树黄。稍能亲雁鹜，已觉远豺狼。旧发从渠短，新诗颇自长。何郎最知我，酒熟定能将。
察院夜坐
作者：袁凯
朝代：明

吏散车马寂，月色东城上。敛衣高堂坐，重门静无响。文奏屏在箧，朱墨委虚幌。檐影望参差，霜气纷荡漾。耳目幸无役，心意多遐想。园庐日应敝，萝茑春还长。况兹纲纪地，王事方鞅掌。安得春江棹，东原归偃仰。
察院夜坐
作者：袁凯
朝代：明
体裁：古风

吏散车马寂，月色东城上。敛衣高堂坐，重门静无响。文奏屏在箧，朱墨委虚幌。檐影望参差，霜气纷荡瀁。耳目幸无役，心意多遐想。园庐日应敝，萝茑春还长。况兹纲纪地，王事方鞅掌。安得春江棹，东原归偃仰。
将帅
作者：袁凯
朝代：明
体裁：五言律诗

将帅多儿戏，朝廷望贼平。几人思报国，何处有全城。未识龙蛇阵，频遭犬彘惊。亚夫军细柳，千古汉家营。
己未九日对菊大醉戏作四首·其一
作者：袁凯
朝代：明
体裁：七言绝句

老夫爱此黄金蕊，儿子须将白酒除。直到残阳下天去，更添灯火照欹斜。
己未九日对菊大醉戏作四首·其三
作者：袁凯
朝代：明
体裁：七言绝句

只今何处无黄菊，醉著茅茨有几人。贤妇稍能知此意，杀鸡为黍莫辞贫。
己未九日对菊大醉戏作四首·其四
作者：袁凯
朝代：明
体裁：七言绝句

纵道今年杼轴贫，乃翁才力不超群。明朝若卖长门赋，还尔黄金一百斤。
己未九日对菊大醉戏作四首（洪武十二年）
作者：袁凯
朝代：明

老夫爱此黄金蕊，儿子须将白酒赊。直到残阳下天去，更添灯火照欹斜。遮莫邻家酒已无，教儿更往远村沽。老夫强健如平日，醉过三更不要扶。只今何处无黄菊，醉着茅茨有几人？贤妇稍能知此意，杀鸡为黍莫辞贫。纵道今年杼轴贫，乃翁才力不超群。明朝若卖《长门赋》，还尔黄金一百斤。
己未九日对菊大醉戏作四首（洪武十二年）·其三
作者：袁凯
朝代：明

只今何处无黄菊，醉着茅茨有几人？贤妇稍能知此意，杀鸡为黍莫辞贫。
己未九日对菊大醉戏作四首（洪武十二年）·其二
作者：袁凯
朝代：明
体裁：七言绝句

遮莫邻家酒已无，教儿更往远村沽。老夫强健如平日，醉过三更不要扶。
己未九日对菊大醉戏作四首（洪武十二年）·其四
作者：袁凯
朝代：明

纵道今年杼轴贫，乃翁才力不超群。明朝若卖《长门赋》，还尔黄金一百斤。
己未九日，对菊大醉，戏作四首
作者：袁凯
朝代：明

老夫爱此黄金蕊，儿子须将白酒赊。直到残阳下天去，更添灯火照欹斜。
席上怀吴善卿
作者：袁凯
朝代：明

荒城下余照，高树留残雨。林静微花落，梁空孤燕语。美人事征讨，日夕严虎旅。接袂竟何由，持杯望烟渚。
席上怀吴善卿
作者：袁凯
朝代：明
体裁：古风

荒城下馀照，高树留残雨。林静微花落，梁空孤燕语。美人事征讨，日夕严虎旅。接袂竟何由，持杯望烟渚。
张叔温诸公携酒至泖滨明日作此奉谢
作者：袁凯
朝代：明
体裁：七言律诗

八月风高鸿雁飞，三江潮落蟹螯肥。已拚白发如秋水，不厌清尊共夕晖。氛祲远连豺虎窟，波涛晴晃芰荷衣。扬雄旧宅城东住，骑马归来月满扉。
张叔温诸公携酒至泖滨明日作此奉谢
作者：袁凯
朝代：明

八月风高鸿雁飞，三江潮落蟹螯肥。已拚白发如秋水，不厌清尊共夕晖。氛膋远连豺虎窟，波涛晴晃芰荷衣。扬雄旧宅城东住，骑马归来月满扉。
归来
作者：袁凯
朝代：明
体裁：七言绝句

京国归来老更穷，短衣萧瑟怕秋风。不知饥饿填沟壑，日日吟哦江水东。
归来
作者：袁凯
朝代：明

淮甸西风送客归，江潭落木正飞飞。屋边鹳鹤鸣高垤，道上狐狸笑弊衣。濯足每嫌秋岸冷，摊书还趁夕光微。倦游季子真相似，独有贤妻肯下机。
归来
作者：袁凯
朝代：明
体裁：七言律诗

淮甸西风送客归，江潭落木正飞飞。屋边鹳鹤鸣高垤，道上狐狸笑敝衣。濯足每嫌秋岸冷，摊书还趁夕光微。倦游季子真相似，独有贤妻肯下机。